url: =ZOGAM.COM - Kumthak leh Lawhcinna thusim\nKumthak leh Lawhcinna thusim\nKumthak ciangin mikim in hanciamna thak, kipiakna thak leh sepngei loh vaithak pawl khat gelna i nei uh hi. Tu kum zalom 21na ah i leitung kikhelna manlang mahmah ta ahih manin ei zong ut in ut kei taleng i kikhel loh phamawh hi. A kikhel ngeilo Pasian i neih hangin hun leh nite in hong kikhelsak tawntung hi. Leitung khantohna a manlang mah bangin siatna lam zong manlang mahmah hi. Pilna hoih leh manpha lam a khantoh mah bangin siatna lamah zong a lutkhate kithuklut, kizang mahmah veve hi.\nSamuel Huntington in a gen bangin, “Leitung pilna leh thu-muhna hangin buaina hong tam semsem,” cih i thei hi. Khatvei bek kinungta ding ahih manin i neih hun leh nite manphatakin i zat ding lim ngaihsut mahmah dingin hoih hi. Ama nuntakna zatzia ding lunghimawh lo mi pen bangzahta i hanciampih hangin kihuh theilo hi. Ahi zongin nuntakna manphatakin a zang nuam mi khat huh ding thanophuai mahmah hi. Bang hang hiam cih leh tua bang mite hangin minam sung, gamsung khantohna piang ding hi.\nTutung in Joshua sung mah panin Lawhcinna Thusim tam lo kikumkhawm leng cih kong tel hi. Joshua adingin a zuihpa Moses hong sih ciangin makaihna ama liangko tungah hong kinga hi. Gamdai ah kum sawm li a vak koikoi hun uh hong beita a, gamciam gamah lut ding bek om hi. Tua gamnuam ah lut theih nadingin upna mah tawh kalsuan ding ahi hi. Mi lawhcing i gen ciangin i saanzia kibanglo ding hi. Inn hoih leh mawtaw hoih khawng nei-in, sum leh pai zat ding kicing neite lawhcing kici hi. Lam khat panin tuate zong a lawhcing mah ahi uh hi. Ahi zongin lawhcinna neih leh lam tawh genteh ding hi leng, i Topa Jesu, Sawltak Paul leh midang tampite'n neih leh lam gen ding neilo uh hi. Ahih hangin amau nuntakna i et ciangin lawhcing mahmah uh hi. Lai Siangtho in mi lawhcing a cihte midangte adingin thupha bawl mite ahi uh hi.\nJoshua nuntakna i et ciangin makai lawhcing hi ci-in i thei hi. Tua lawhcinna thusim nam guk khawng kikum ni. Nang zong Kumthak ah hih lawhcinnate na zuih leh lawhcinna lampi a zui na hi ding hi. Topa Pasian in nang nuntakna ah Joshua khang hong zangsak hen.\nEtteh ding mi muanhuai nei in (Aneu 1-2): Joshua in makaihza hong letma khempeuh Moses khut nuai ah na sin hi. Pasian mipa adingin nasepsak a, ama khut nuai ah sin ding khempeuh na sin hi. Tua hun lai-in makai thusinna cih bang laibu omlo ahih manin Joshua in nisim a mit tawh a muh tungtawngin na sin toto hi. Etteh ding a hoih penpen Moses na etteh ahih manin Joshua nuntakna lawhcing mahmah hi. Nang zong etteh ding mi na nei hiam? Tua etteh bang lian in na nuntakna hong piang ding hi leh ettehtak zuihtak nasa takpi hiam?\nA hoih lam ah etteh ding mi a tam mah bangin a sia lam zong etteh ding mi na tam mahmah hi. Khangno hun sungin etteh ding kizong hamtang hi. Tua i ettehte mi minthang khawng mi lawhcing khawng na hi thei hi. Mi minthang, mi lawhcing pawlkhatte a sia a gamtat manun lawhcing leh minthang na om veve hi. Etteh ding mi hoihte in na nuntakna hong thalawpsak, a sangzaw hanciam nopna hong pia ding hi.\nKa neu lai-in Nipi sangah ka sianu uh hong beisan khin Nu Cing Ngaih Dim hi. Ama tung panin ka neu thumang mawh a ka theih puan siangsitset silh in a powder gim namtui ka phawk hi. Lai Siangtho lawtngah tampi hong hilh a, khawmpi ah kidemna a om ciangin ka sam uh hong hiatsakin, ka neih bangbang uh puansilh nikten hong puahsak hi. Tuni dongin ka mangngilh thei kei hi. Ka sianu pen ka neu lai panin ka etteh leh ka pahtak ngiat khat ahi hi.\nNa matutpih ding nasep ding thei in (Aneu 2, 6): Joshua in a mailam a matutpih ding kiciantakin thei hi. Tua matutpih ding i cih ciangin mainawt loh in kingah lo ding thu hi. Pasian in, “Ka nasempa Moses si ta hi. Tua ahi ciangin tu-in amaute – Isreal-te tunga ka piak ding gamah pai dingin, Jordan Gun galkah dingin nang leh hih mite khempeuh kithawi un. Hih mite in a luah dingun amaute piak dinga a pute uh tunga ka ciamsa gamah amaute makaih ding na hih manin hat inla hang in,” ci hi. Mailam matutpih ding ngimna neilo mite lawhcing cih bang om theilo hi.\nMikangte paunak khat in, “Pai nading kician a neilo gunkuang huih nung khempeuhin a lang alang ah mut koikoi ding hi,” ci hi. Ngimna neilote in kim leh kiang huihnun ngak in om uh hi. Tua bang huih hong nun ciangin amau zong tua huih zui-in na pai uh hi. Ngimna neilote'n khantoh nading nasep nei theilo uh hi. Tua hangin khantoh leh kiamsuk cih zong amau kitheilo uh hi. Ngimna na neih kei leh a lawhsam ding ngim na hih lam kiphawk in. Ngimna neite bekin tua ngimna a tun theih nadingun siksan gelna nei thei bek uh hi. Gam khangtote bang hangin khangto hiam cih leh amau ngimna kician, bang ciangin tung ding, bangci tun ding cih a kum sehsa nei in kalsuan uh hi.\nBangbang a piang zongin Pasian muang in (Aneu 3-5): Topa Pasian in Joshua kiangah makai nasep thak guan ahih manin Moses a ompih bangin kong ompih ding cih tawh thahat leh hangsan dingin na hilh hi. Joshua adingin hih vaipuakna thubaih hetlo ding hi. Galdo ding namnih nei hi: gamdang kumpi, Israel mite a that nuam leh a lawhsamsak nuam; leh Israel sung mahmah ah thumanglo mite lungkiasak dingin vaisia geel om hi. Galte hong kapna thaltang mah bangin i lawmte hong kapna thaltang hangin zong kisi veve hi. Bek tham loin, galte sangin i pawlsung panin hong do a om ciangin i thanemna a theihsa uh ahih manin kilel mahmah hi. Laibu khat ka simna ah, “Khristiante in ‘galdo dingin kuan ni’ a kicih hangun galte kap sangin amau leh amau kikapkapzaw uh hi,” ci hi. Tuni in zong biakna dangte hong kapna sangin thu-um mite thaltang kithuak lahzaw thei hi.\nTua bek hiloin, a luah ding gam uh gam awng, kuama tenlohna hiloin nam tuamtuamte tenna mun ahi hi. Tuate nawtkhia ding thubaih hilo ding hi. Tua gam mite in amau inn leh kulhpi panin na pang uh a, Israelte bel sehnel gam panin hong pai uh hi. Topa in sep ding hong piak ciangin a baihno khat hong pialo hi. Ama huhna loin i zawh ngeiloh ding na hi hamtang hi. Bangbang a piang zongin Topa mah muang ngam ding thupi mahmah hi. Galzawhna, lawhcinna amau tha leh ngal panin hong pai ding hi loin Topa a muan ngamna uhah kinga hi. Muanngamna zahzah gualzawhna leh lawhcinna hi ding hi.\nTopa in a luah nading gam uh leilu lamah, leitaw lamah, nisuahna leh nitumna lamah a gamgi ding pia khin zo hi. Topa in a gamgi ding pia a, ahi zongin Israel mite'n upna tawh do in a lak zawhna ciangciang uh amau gam hi ding hi. Israel mite tangthu ah Topa ciamna gamgi ciang luah ngeilo uh hi. Ei zong Topa in thupha hong ciamte bangzah in a tam hangin upna tawh i lak ngam kei leh kingahlo ding hi.\nHangsan takin nungta inla mainawt in (Aneu 6-7): Lawhcinna thusim khat ahih leh lau ngeilo cih hi loin hangsan nading ah hangsan ngamte hi. Hangsan i cih zong haihan om in, thuman thutak theih manin hangsan om hi. Pilna leh thu theihna kician neih manin hansanna manpha a, tuate bek mah in leitung kilamdangsak zo uh hi. Zukhamte zong hangsan mahmah uh a, ahi zongin tua bang hangsanna kizang theilo hi. Zomite i lawhsapna a tamzaw “tua bang hi kha leh” i cih tawh bangmah sem loin kinungta hi. Ngaihsutna hoihpipi i neih hangin semkhia ngam kei leng kimanna omlo hi. Tua ngaihsutna a taksuah ngam mi hong om ciangin lawhcing kici hi. Mi tampite nuntakna ngimna hoihpipi tawh bei ding hi.\nTopa Pasian in Joshua lungsim thei ahih manin lau kei inla, hangtak leh hattakin om in ci hi. Lauhna in makai tampi bangmah sem loin a hun manpha khempeuh beisak hi. Lai Siangtho sungah, “Lau kei inla hangsan in,” cih thupiakna munte tawm khat i en nuam hi. Hih Lai Siangtho munte etloh in lotngah sawm in:\nñ Thahat un la, hang un. Lau kei un la, amaute kihta kei un. Bang hang hiam cih leh note tawh hong paipa pen Topa na Pasian uh ahi hi. Note hong cimawhsaklo ding a, hong nusialo ding hi, a ci hi (Thuh 31:6).\nñ Thakhauhin hang in la sem in. Lau kei in; bang hang hiam cih leh Topa Pasian, keima Pasian nangawn nang tawh hong om hi. Topa' biakinn sung nasepna khempeuh a kizawh matengin amah in nang hong tamasaklo ding a, hong nusialo ding hi (Khang Khatna 28:20).\nñ Topa, ka khuavak leh hong honpa ahi hi. Kua kihta ding ka hi hiam? Topa, kei-a' dingin munmuan'huai ahi hi. Bang laupih ding ka hi hiam? Kei ka lau ciangin nangmah ka hong muang hi. A thu ka phat Pasian' sungah, lunghihmawhna khat zong nei hetloin Pasian ka muang hi. Mihing ahi lelte in kei, bang hong cihzo ding ahi hiam? (Late 27:1, 56:3-4).\nñ Nang hong ompih ka hih manin lau kei in. Na Pasian ka hih manin lungkia kei in. Nang hong thakhauhsakin ka hong huh ding a, nang hong huhin ka hong honkhia ding hi. Bang hang hiam cih leh keimah Topa na Pasian in na khut taklam ka len hi. "Lau kei in, nangmah kong huh ding hi," nang tungah a hong cipa keimah ka hi hi (Isai 41:10, 13).\nñ Bang hang hiam cih leh Pasian in eite tungah meidawina lungsim hong guanlo a, thahatna, ki-itna, pumpi ki-ukzawhna lungsim hong guan' hizaw hi (2 Tim 1:7).\nPasian thu thei inla zui in (Aneu 7-8): Joshua lawhcinna thusim in “thukham, thupiakte” limtakin zuih ding leh tuate khat zong pelhloh ding thu ahi hi. Thupiakte zuihna in lawhcinna bulpi hi. Moses kianga kipia thukham laibute mangngilh loh ding leh tua thute sun leh zanin lungngaingai ding cih hi. Tua bang hi leh na mavang ding a, na tangtung ding hi. Pasian thu zuih ding i cih hangin theih nei kei leng, zuih ding neilo kisuak ding hi. Tua hangin nisim Lai Siangtho sim leh thungetna pelmawh a neih ding thu ahi hi. Tuhun ciangin thukizakna, laibu dangte kisimin Pasian thu ah dangtakna i nei kei uh hi. Television leh Cinema et hun ding i neih theih tawntung hangin Pasian thu simin ngaihsutna neih hun ding i nei kei hi. Lai Siangtho sim hun ding nei keng na cih leh a sim nuamlo na hi kha ding hi. Lawhcinna zong tua zah in a lunggulh lo na hi kha ding hi.\nPasian thu sun leh zan in lungngaihpihna in lawhcinna hong pia ding hi cih Pasian kammal hi. Tua hangin vei leh tak lamah pial ken, zuih ding thute limtakin zui in, tua hi leh na mavang ding a na lawhcing ding ci hi. Topa thu ngaihsut ngiungeuna neite in a manphatna na mu uh hi. Late sungah tua bang ngaihsutna neih ding thu leh tua hangin hamphatna bang zah hiam na en ni:\nñ Pasian thu ngaihsunsun mite gahsuah in mavang ding hi (Late 1:2-3).\nñ Pasian ngaihsutsutna in gukngek leh sathau ne bangin lungtaiina leh lungdamna pia (63:5-6).\nñ Pasian thu ngaihsutsut manin hauhna sangin nuamsazaw (119:14-15).\nñ Pasian thu ngaihsutsutna hangin simmawhna leh thuneite panin suakta (119:22-23).\nñ Pasian thu ngaihsutsut manin thupiakte zuih nuam sa hi (119:47-48).\nñ Pasian thu ngaihsutsutna in a thupiakte deih mahmahna piangsak hi (119:97).\nñ Pasian thu ngaihsutsutna in siate sangin thu theihzawkna pia hi (119:99).\nñ Pasian thu ngaihsunsunin zan khuavak in zanhak hi (119:148).\nHong ompih in lam hong tonpih ahih phawk in (Aneu 9): Joshua lawhcinna thusim in Topa Pasian amah tawh omkhawm hi. Pasian ompih mi peuhmah lawhsam paisuak ngeilo hi. Mihing tehna lam panin a lawhsam a bat hangin ama khang i et leh Topa in thupha tawh heisak hamtang hi. Mi lawhcing i cih kimkhat zong amau innsung en leng, a tate hiam a tute hiam in na thuaklawh thei uh hi. Tua hangin lawhcing cih leh lawhsam cih i muhdan kibanglo kha thei hi. Bang hang hiam cih leh eima muhna hun tomcik sung ahih man hi.\nPasian in Josef tawh omkhawm ahih manin a sepna khempeuh ah lawhcinna a pia hi (Pian 39:2,3,21,23). Kumpite nasepzia ni khat nangawn sin loin thongsung panin Egypt gam adingin Prime Minister a suak hi. Tua bang sem thei dingin koi lai panin pilna ngah hiam? Topa Pasian ompihna a ngah mite in tunglam pan hong pai pilna nei uh hi. Tuni in nang hong ompih ahih lam na phawk hiam? Hong nusia ngeilo ding cih hong kamciampa' thuciam na muang hiam? Khatveivei, “Topa aw, koi ah om na hiam,” na ci kha hiam? Pasian ompihna i telloh man bek in Amah nang kiangah omlo hi cihna hilo hi. Topa ompih ding lunggulhna tawh a samte kiangah Ama’n ompih takpi hi. Topa nang tawh a omkhawm leh mi lawhcing na hi khin zo hi. Topa Pasian in lawhcing toto dingin thupha hong pia hen.


timestamp: atn

url: =Philippines, Basilan Island tungah Bomb puakkham in mi 10 si :: ZOMI DAILY\nposted on 31 July 2018 at 10:23 pm Lomkholna: News, Philippines, Sawltak, World\nPhilippines gamsung Security Check Point khatah Van mawtaw khat puakkham in mi 10 si cih CNA pan kiza hi. Southern Philippines gamsung ah tuni Tuesday ni in thupiang hi a, President Rodrigo Duterte in Mindanao Region sungah Autonomy Law atangko khitzawh azingciangin hihbangin buaina thusia apiang ahihi.\nTua asi te lakah atamzaw pen Citizen Auxiliary Forces Geographical Unit (CAFGU) kici mi 5 kihel in, tuaban ah galkap 1 leh khuasungmi Civilian mi 4, avekin akigawm in mi 10 asi ahihi.\nPhipppines kumpi thunei galkap te’n a upmawhna ah tua apuakkham Van mawtaw sungah IEDs kici “improvised explosive devices” honkhat kipua hiding ci uhhi. Tua Van mawtaw pen Basilan Island aom Lamitan City zuandingin apaisawm hi a, tua apuakkhamthei van te pen Terror Attack bawlnadingin akizatsawm kici hi.\nPhilippine Armed Forces panin alianpen Chief Staff General Carlito Galvez Jr in agenkhiatna ah tua asi galkap khatleh CAFGU Member tepen galhang mahmah uhhi, amau hangin mi tampitak asihding ahunkhia uhhi ci’n pahtawina genkhia hi.\nPress Statement ah agenkhiatna ah tua Van mawtaw sungah apuakkhamthei IEDs van honkhat akipua hi a, Lamitan City zuanin apai laitak in, galkap khatleh CAFGU Member te’n amauluang piakhia in akhaktan uh ahihi ci’n genkhia hi.\nTuaban ah ih galkap te ih pahtawi kawmkal ah tuabangin gitloh gamtatna abawlsawm, mawhneilo khuasungmi tampi asihtheih nadingin avaihawm, midang tampi athahsawm migilo te ii gamtatna pen nakpitak in ih mawhsak hi ci’n genbeh hi.\nVideo: Ten people died on Tuesday (Jul 31) when a van exploded at a security check point in the southern Philippines just days after President Rodrigo Duterte enacted an autonomy law to bring peace to the conflict-torn Mindanao region. One soldier, five members known of the Citizen Auxiliary Forces Geographical Unit (CAFGU) and four civilians were killed.\nTua apuakkhamthei IEDs van apua mawtaw pen Seucrity Check Point ah zingsanglam 5:50am hunpawl in anawkkhak ciangin ki khawlsak hi. Tuaciangin Security Forces te’n limtak sitcianna aneih laitak in apuakkham ahihi.\nPhilippines Military te genkhiatna ah hihpen Suicide Bomb hiloding ci uh a, ahi zongin tuahsiatna ahang, apuakkhamzia cihtepen limtak aki kanciansan laitak ahihi.\nMore: Indonesia gamsung aom biakinn 3 ah Bomb puakkham, mi 6 si in 35 liam\nHih apuakkhamthei IEDs aneite pen Basilan City phualsah in aom Abu Sayyaf Group (ASG) kici migilo te neihsa, vaihawmna hiding in ki ummawh hi ci’n Western Mindanao Command panin Spokesman Lieutenant-Colonel Gerry Besana in genkhia hi. Sawltak #zomidaily\nPrevious: Malaysia gamsung PPR innsaap vaitawh kisai UNHCR pan zaksakna\nNext: India gamsung ah pasal 8 in keel khat buanhuan in sihlawhliang\nKingaklah lua kha zel ~ T. Sawmlian


url: =Vondeih Kep Ding – 34 (Pau Khan Kap) :: ZOMI DAILY\nVondeih Kep Ding – 34 (Pau Khan Kap)\nposted on 21 July 2016 at 7:28 am UTC+9:30 Lomkholna: Article, Paukhankap\nTunung kong hopih lai-in kawlpau tawh nong hopih ciang kong hapbak pen na nu in,“tua bang lawmlawm in na tot liang alawm te hong hawh leh kawlpau vive in kiho pih hilo maw. Khasia peuhmah ei, na lawm, tua zahliang in na tot,” ci-in zani viber pan in hong gen hi. Hih thu kong phisian ma-in na pa in kasin khak thu nih hong gen ning.\nKhuataw sanginn ah tan (3) ka kahkum in galkap panin pension ala, pano te innkuan hong ciah in, aom na ding uh lempak lo ahih manin na pu in inn ah omsak hi. Tua ah haksatna lian mahmah khat tuak hi ung. A tate (4) hi-in, khat mahmah zong ei pau in pau thei lo-in, kawlpau bek in pau mawk uh hi. Kei lah kawlpau siam nai lo, na pi leh pu te’n lah thei vet lo ahih manin innkuan nih omkhawp hangin kikholh theih, kamkup thei peuhmah om hial lo hi. Na pu kiang ah,“ Pa, amau kawl naupang te maw, ka paupih hang thei lo pi, kawlpau bek in hong dawng?” ci-in na pu ka dot leh na pu in,“ bang hi di. Na pa laite aive. A hai uh hivem. A tate uh ei pau in hopih ngei lo aih cianga ahi ci aive,” ci-in hong gen hi.\nTua honggen pen tuni ciang dong paikhia thei nailo-in ka lungsim sungah teengden hi.\nKhatvei mah College panin sangnaupang te makaihna tawh seminar khat kibawl in tua ah ka pai hi. ‘ Lai leh Pau’ tawh kisai kikupna hong om in na pa zong tua mun ah kuppihna ka nei hi. Zomi makaite hina pi-in, kawlpau leh ei pau hel bualbual in thu hong gen ciangin na pa zong ka nopmawh suak lau mahmah ahih manin ka tutna panin ding to-in, makai te ekkhanam zen in ka ko gawp hi. Tuin ka ngaihsut kik ciangin na pa khial kisa ing. Amau apau thei lo hilo-in tuadan in helh bualbual leh hong kipi muh ding cih lungsim a na neih lam na pa in a thei kha lo hi zaw ing.\nA nunung ah,“Na ngai un, makai te aw, kumpi hong sem leng no dan a, zomi hi napi-in zopau-a pau thei lo, zomi hina pi-in zolai agelh theilo mite thonginn sung ah hong koigai ning,” ka cih leh security te-in apualam ah hong kai khia uh hi.\nTuin ka behlap nop khat om lai-a, ‘ zomi hina pi-in a tate zopau a pau sak thei lo, zomi hina pi-in zolai asim sak thei lo, zomi hina pi-in zola asa sak thei lo nu leh pa te thongsung ah koih dingin hoih sa ing. Uang hongsa thei kha niteh! Ka uang gen hi hethet kei. Akoih nuam takpi hi ing.\nHih zah hi leh na pa lungsim hong thei in, kong totnate hong telsiam dingin lam en ing.\nEh! Hih thutawh kisai laikhak khat zong hong khak ngei khin leng kilawm sa ing.\nKhatvei vei ciang, na pa in ka lungsim control zolo-in thu le la khat peuhpeuh ah a hun leh amun ngak zolo-in ka ut bangin pau kha thei zel ing. Hong theisiam in. Kawlte paunak khat ah, ‘theihna in maisakna hi,’ci hiven, nang kan in na pa hong thei ding midang omlai ding maw, tawng!\nPrevious: Zo vontawite laitual lenna Swe-tui vangkhua – 3\nNext: Gamdang zinna: Thailand paina ~ Rev. Khup Za Go\nKhangno le ka Sunmang ~ Dal Sian Pau\nA (4) veina ZBCA – America Khawmpi nuamtak kizo\nZIUSA Genvai sum don 5 ai theihsakna\nIndia leh Kawlgam kikal meileng lampi kibawlding ~ ZD


url: =Zang khial kha ken :: ZOMI DAILY\nposted on 1 May 2015 at 11:05 am Lomkholna: Article, Thawntuang\nOlympic tai kidemna-ah gualzopa ahi, “Meikuang sakol-lengte” Chariots of Fire) kici limhing (film) sunga kihel, Eric Liddell in, “Pasian in ngimna khat aading kei hong bawl ahihlam ka um hi. A manlang dingin hong bawl ahihlam zong ka um a, ka tai ciangin Pasian’ lungkimna in hong zawtkha hi” ci hi. A nununglam ciangin amah’n “Tai kidemna ah kihel nawn kei leng Pasian a zahko tawh ka kibang ding hi” ci lai hi. Kha tawh kituaklo siamna cih bang om lo a, a kizangkhial siamna cih bek om hi. Pasian’ lungkim nadingin ih siamna bangbang zatsiam ding hoih hi.\nIh siamna hong ki pakta pianleh thuneih luatna kiphatsak luatna in hong zui kha pahpah ahi manin siamna hong piapa ki manggilh kha thei hi. Ih siamna tungtawn panin sum ki deihlua leuleu kha thei hi. Ih siamna ih theihna te pen Pasian ading, amin thanna dingin ih zatleh sum deihna tawh ki zoitawnlo hi. Leitung thu ah siamna ih neihleh ih siamna tung tawn panin Kha sum hong piak ding mah uh ahihi. A hi ding mah zong ahihi.\nMet bawl ding, phung sak ding acihteh sum tawh hi pahpah samlo hi. Pasian ading ahih nakleh ih siamna te suahkhia ding tua tung tawnin Pasian thu a um nailo a telnailo ten Pasian hoihna thei pan ding hi. Tua hi metbawl, phungsak i deihna ahihi.\nSiamna a neih taktak te ki phasak ngeilo in ki niam khiatzaw hi. A hangin hih kei siamna pen ki phatsak pih dingin Pasian in hong piak hilo\nhi cih a telluat man uh ahihi. Biakinn khawngah Music tumtum in siam a ki sak pianteh, miten a pahtaak pianteh Ni thupi lo buang ah tumnuamlo, homecell khawng ah tumnuamlo cih peuh om thei hi. Pasian tawh ki zopna a neih taktak ten maw…koikoi ah amau ki zat theihna ki sak theihpihlo in phungsak zaw hi.\nSiamna hoihna theihna i neihleh hih tai kidemna pa lungtang puak bangin Pasian in gimna khat neih in hih ciang hong tungsak hi cih phawk huai hi. Siamna khat peuhpeuh a zangh khial tampi om theilua hi. Hoihna zong a zangh khial tampi om hi. Thu theihna zong a zangh khial tampo om hi. Ih zat khilhlohna dingin nisim in Pasian tawh ih ki zopna te lenkip ni. Lungdam.\nPrevious: Kawlgam zinna thu ~ Rev. Neng Za Khup\nNext: Khami Taktak ~ GS Pau


url: =6. Bus Tung aa Thugenpa - Zomi Adventist Innkuan\n6. Bus Tung aa Thugenpa\nRwanda, November 9\nMi pawlkhatte in bus tungtuang kawmin laibu sim aihkeh phone meek kawm hithiat uh hi.\nSamuel Ndagijimana in bel Pasian’ thu gen kawm hi.\nSamuel in zingsang simin Rwanda khuapi, Kigali ah nasem dingin a pai simin, mawtaw tungah Jesu’ thu leh hong pai baih nading thute gen den hi.\nA thugente in a zate’ tungah bangzah muibun cihbel thei lo hi.\nNikhat Samuel Kigali lamlianpi kantanin a pailaitakin nupi khatin hopih hi. “Pastor aw, hehpihna tawh khawl in” ci hi. Samuel ahihleh pastor hilo napi Pasian’ thu genden ahihmanin mite-in pastor ci uh hi. Amah zong khawlphotin tua nupinu lamdang sakawmin en phei hi.\n“Hong thei ngeikei sing e, nang kei hong mu ngei maw?” ci-in dongh hi.\n“Nasep hoih mahmah khat nasepden lam nang na kitheih loh hangin nasem den hi. Bus tungah hong mu ngei mah ingh. Kei’ buaina tawh kisai thu na gen ngei hi” tua nupinu in ci hi.\nNa khempeuh sangin Pasian masak zawk ding ahihna a gen lam tua nupinu in phawksak kik hi. “Hih bangin na gen hi, ‘Na nasepna mun uh na tun uh ciangin, Pasian masak den un. Na kampauna, na gamtatna vuah Pasian masak den un. Bangbang na sem uh zongin Pasian masak den un,’ na ci si-a,” ci-in tua nupinu in gen hi.\nAtaktak in tua kammalte in nupinu’ lungsim a khoih kha mahmah na hi gige hi. “Ka nasepna mun ka tun phetin tona lian mahmah khat ka phukha hi. Kei zongh ka zumsungah khukdin sukpah in, thu ka ngen hi. ‘Pasian aw, Pasian’ mipa khat in tu zingsangin, na sepna khempeuh vuah Pasian masak un ci hi. Nangmah kong masak theih nadingin hong huh in,’ ci-in thu ka ngen hi” ci-in genkik hi.\nSee also Sivuina pan Piangthak\nTua bangin thu anget khit ciangin a khaa tha hat zaw hi. A boss tungah bang gen ding cih zongh thei hi. Tua zawh a sawt lo-in a boss va pai hi. A sabuai gei-ah vapai suak hi. “Cik ciangin hi thei ding i hia?” va ci hi.\n“Boss aw, mawh ngam kei ning. Cik mah hunin hong zui zo kei ning. Khatna-ah, kei pen pasal neikhinsa ka hi a, ka pasal’ tungah ka cihtak ding kisam hi. Nihna-ah, kei pen Khrisian khat ka hi a, ka Honpa’ tungah ka mawh kei ding hi. Thumna-ah, ka pawlpi-ah makai khat ka hi-a, midangte’ a’ dingin etteh hoih khat ka hihding kisam hi,” ci-in ka dawng hi.\nKa boss in lamdang hong samahmah hi.\n“Tamveipi tak awneem tawh kong kunh den a, khat vei zongh nong dawng ngeikei hi. Bang dia khat vei mahmah zong ong mangg lo mawk na hiam?” ci-in hehkawm sa-in donghkik hi.\n“Na tua cih leh haltum thuak niteh” acih kawmin hehsa-in pusuak khia hi. Nupinu zong nakpi takin hanciam in thu ngensuk hi. Haltum ding peuhmah ut het lo hi.\n“Pasian aw, ka nasepna phual ah Nangmah kong liansak hi. Nangmah kong masak hi. Haltum ka thuak khak zenzen leh ka tanote nong kepsak in maw” ci-in khitui naptui tawh thu ngen hi.\nHaltum a thuak nadingin a boss kiang panin laikhak khat a ngah masak ding ahi hi. Zing ciangin tua laikhak hong tung pelmawh ding hi, ci-in ki lamen a, tung lo bilbel hi. A thai ciangin zong tung nai lo hi. Tua nitak TV news panin a boss in haltum thuak hi, cih za kha hi. Kap kawmin Pasian phat hi.\nTua lampi tungah a pai kawmun nupinu in Samuel kiangah, “Kei pen hong ki haltum dingin hong ki sawm hangin ka nasep ka zomsuak thei hi. Ka boss a ki haltumna hangin Pasian’ tungah lungdam ka ko kei-a, Amah a masak mite A kepbitna hangin lungdam ka ko zaw hi” ci hi.\nSamuel in ahihleh bus tungah a thugen zopsuak dingin khentat hi. Khat veivei lam lianpite tungah paikawmin Pasian’ thu tangko thei zel hi. A tamzaw pen a kammal tawh sangin a gamtatna tawh lak khia zaw hi. Pasian’ huhna tawh a maipuak leh a gamtatnate tawh mite’ tungah Khris lak khia thei hi.\nLeitungbup tuam a pawlpi mite in zong kambek tawh hi lo in, gamtatna tawh nong lahkhiat uh ahi, 2016 kum Sabbath 13na mission sumpi nongpiakte uh tawh Kigali a Adventist university of Central Africa aa ki hongg, cidamna sang ki lam ahihmanin lungdam mahmah hi. Rwanda gam sung tengah tua sangte hangin syate le sang naupangte kipawl khawm in lungdamna thu a tangko khawm theih manin a lungdam mahmahna Samuel in hong pulaak khia hi.\nPrev post HSS 6: PATHIAN THU AN CHHIAR\nNext post MSS 6: ဘုရားသခင်၏စကားတော်ကိုသေချာစွာဖတ်ရွတ်ခြင်း


url: =Belgium meileng Station ah Bomb puakkham in, apuakkham sakpa kikaplum :: ZOMI DAILY\nBelgium meileng Station ah Bomb puakkham in, apuakkham sakpa kikaplum\nposted on 21 June 2017 at 7:07 am Lomkholna: News, Sawltak, World\nBelgium gamsung aom meileng Station khatah Bomb puakkham a, asukhampa zong Belgian Soldiers te’n kaplum uh cih CNA pan kiza hi. Belgium, Brussels khuapi sung aom Train Station ah zanni Tuesday ni in apuakkham ahihi.\nHih Bomb apuakkhap laitak in ageinai panin amukha Witness khat ii genna ah “Allahu Akbar” (God is Greatest) ci’n Bomb sukhampa in apuakkhap madeuh in awnglela cihi.\nHih Brussels Train Station ah Bomb sukhampa pen galkap te’n kaplum uh a, tualo adang khuasungmi adang asi aliam omlo hi ci’n Authorities te’n genkhia uhhi.\nPassengers pawlkhat laulua in kapliang uh a, meileng Station panin ki hemkhia ngeingai uh cihi.\nFederal prosecutor’s office spokesman Eric Van Der Sypt in agenkhiatna ah hihpen Terorist Attack hiding hi ci’n News Conference ah genkhia hi.\nNungkumsung inzong Belgium Airport leh Metro System te ah Suicide Bomb puakkham ngeikhin hi. Nungkum March khasung Airport leh Metro bomb puakkhapna hangin mi 32 takin sihlawh uh a, adangzong aliam 100 valbang ommawk hi. Tuakhitzawh Brussels khuasung ah kigingsa “High Alert” in aomden uh ahihi.\nSocial Media ah aki khahkhia hih atunga Photo sungah mikhat apai laitak in Bomb puakkhamlian hi. Undergroudn Arrival Hall sungah apuakkham kici hi.\nVideo: Witness describes explosions, fire at Brussels train station\nRailway Sorting Agent panin Nicolas Van Herrewegen kicipa ii genkhiatna ah Mezzanine Level ah ka omlaitak hi a, mikhat “Allahu Akbar” ci’n a awng kaza hi. Tuakhit ciangin Trolley khatpan in apuakkham ahihi ci’n Reporters te tungah genkhia hi.\nBomb puakkham pen khauhlua khollo a, ahi zongin Bomb puakkham akitheih ciangin meileng station sungah aom mipi teng lauthawnggawp in kiphuziahziah in taikhia ngeingai uhhi.\nRelated: Paris khuapi buaina hangin mi 35 sikhin, 100 val kepcip thuak\nHih Bomb kisukham pen IS te’n ko gamtatna hi ci’n genkhia uh cihi. Tua agenkhia IS migilo tepen abeisa November 2016 kumin France, Paris khuasung abuaisakgawp te uh hi a, tuahunlai inzong mi 130 takin sihlawh mawk hi. Sawltak #zomidaily\nPrevious: India naupang lugolgawp khat aki atsaksawm laitak in sicitciat\nNext: Kum 6 aphapan naupang khatin Beer adawnvai tawh apa kimawhsak mahmah


url: =Tulaai Leitung Thuthang Tuamtuam Updates Feb 14,2014\n· Indonesia gam JAVA nisuahna lam ah Feb 14,2014 ni in meimual puakkham a mi thum asi kimu in mipi atulsawm lom a sim in inn le lo nusia in taaikeek mang uhhi. Hih mun ah 1990 kum in khatvei puakkham ngei a mi 100 vaal si in 1919 kum in mi 5,000 vaal si ngeikhin hi.\n· USA gam sung gunpang lam New York state leh akiim apaam teng ah nasia tak in Feb 13,14 Vuuk leh guahhuih te nung ahihman in Kawlgammi numei gaai khat akihel mi 21 si a Feb 14,2014 ni in mipi 440,000 in mei ngahlo in, Vanleeng 1,300 vaal ki cancel hi. Kawl numei asi Min Lin kum 36 peen naupai hi in ata asih loh nading in Siavuan ten abawl saan laaitak ahihi.\n· China gam Xinjiang kuam Wuisu ah gamnuai migilo te leh China gaalkaap te Feb 14,2014 ni in nasia tak in sawtkhopkhat kikaap uh a, gamnuai mi 8 si hi ci in kumpi lam te in taangkokhia uhhi.\n· India gam Delhi Anti-Corruption Chief Minister Arvind KeJrewal anasepna pan khawlta ci in Feb 14,2014 ni in taangkokhia hi. Ahang in Anti-Corruption Bill thak State Assembly pan khaktan na athuak hang ci in kigen hi.\n· UN Palaai Kawlgam vaaisai Mr Tomas Ojae Quintana Feb 14,2014 ni in Kawlgam a minthang vangvang Ensein Thongpi sung vahawh thei a atheinop thutuamtuam vakan thei ci in Yangon UN zumten pulaak uhhi.\nKhial na aom leh ngaih dam bawm ah maw


url: =Microsoft Company te’n Windows 10 bawlbawlta :: ZOMI DAILY\nposted on 4 October 2014 at 10:12 pm Lomkholna: Feature, Microsoft, Sawltak, Tech\nMicrosoft Company te ii Operating System OS Version nunung pen tulaitak Windows 8.1 ahihi. Windows 7 khitciang in Windows 8 cih mintawh hong zomto uh ahih manin, mite te’n Next Version pen Windows 9 dingin ki lamen tek hi.\nAhi zongin Microsoft Company te’n thu tangkona khat hong neikhiata uh a, Microsoft Next Version pen Windows 10 kiciding ci uhhi. Windows 9 cih min aomloding hongsuak phot hi.\nWindows 8 pen azatdan anawngkai cidinghiam, adang Windows tetawh kibanglo in zat hamsasim piantham hi. Adiakdiak in Windows 8 masiah Windows Version te ah START Menu cihpen pasak hamtang uh a, Windows 8 Version ah hong lakkhiatvat uhciang in Windows azang mipi te’n nopmawh sasim mahmah uhhi.\nTua hi a, mipi te’n Start Menu hong koihsak kik un ci’n a ngetna pen Microsoft te’n Windows 8.1 ah ki koihkik dinghi cikhin napi in, ahi zongin Windows 8.1 hongki Release ciangin Start Menu ki heltuanlo hi.\nTupetpet ciangin Latest Version ding ahi Windows 10 ah Start Menu zong koihkik taktak tading uhhi.\nWindows VP Joe Belfiore in Windows 10 Version ii Feature thak sitset pawlkhat a genkhiatna Windows Official YouTube ah ki entheita hi.\nWindows 10 a lunglut te’n www.preview.windows.com paninzong ki simbeh theiding hi. Hih link ahzong Official in a tangko na uh kikoih hi. Lungdam! ZD Sawltak\nRelated: iPhone 6s te Battery nawngkaina om ahih manin, Apple te’n Recall ~ ZD\nPrevious: Ethnic Alliance Political Parties\nNext: Dr. Ngul Khan Pau te nupa tungpan Report – 1


url: =Tulaai Leitung Thuthang Tuamtuam Updates November 17,2014\nKawlgam leh adiak in Zomi te I izatdan ahidiam Cinat ciang bek in zato akipaithei kisa in idam laaisiah zato paitheiding in kingaihsunkha lo hi. Siavuan icihpeen acidam khat natna angahloh nading a kepna leh natna angahsa khat adamkik nading a kepna ah naseem ahi uhhi. Tua ahihman in US natunzawh Medicaid ahihkei leh Insurance nangah phet in Siavuan nadeihpeen khat teelpah in nacidamna kisitsakpah ding hiteh. Nadam tateuta zong in kha 6 khatvei maw , kumkhat khatvei hiam kisitsak ding hiteh. Tuaban hileh damlohna khat naneihciang na Innkuan Siavuan ongkidong ding a tuatung tawn in nanatna kizongpan ding hi.zato zong paingei selo Siavuan zong neingei selo nahihmawk leh damlohna khat naneih ciang Siavuan te nanatna zong in thapaaiding uha, amuhlian leh sitading hiteh.\n· Leitungbup Catholic te makaaipi ahi Pope Francis ongtungding September 2015 ciang US gam sung akhatveina ongzinding a Philadelphia state a kibawlding World Meeting ah kahding ci in Vatican pan November 17, 2014 ni in taangkokhia uhhi. cnn.com\n· Kawlgam Pituh Hlutdaw thukikupna ah November 17, 2014 ni in Gaalkaap lampan makaai ahi 25% ten Kawlgam thukhun pi peen pawlkhat bawlphat ding kilawmsa lawmlawm mah ung ee ahizong in thukhun nambat 436 tawh kituak in bawlding ci in thusung uhhi.\n· Kawlgamsung pilna tawh kisai thukhun deihlo a lungphona anei sangnaupang te tawlnga phot uha, khanih or ni 60 sung adeih thute uh kumpi lampan ongdawngkik un ci in November 17, 2014 ni in vaaikhaak uhhi. Azenzen in adeih uh dawnkikna angahkei uhleh buaikikding ci uhhi.voa.burmese.com\n· North Korea te in Russia gamte tawh gamvaai sum le paai vaai ah khauhual bang a kiptak a kiheek a nasepkhoptheih ding ngimna tawh Alubok lam mah ahi Mr Choe Ryong Hae zinsak uha, November 17, 2014 ni in Pyongyang pan paikhia ta hi.voanews.com\n· Czech Republic gamte in Communist ki ukna bawizawh kum 25 cin phawkna pawipi November 17, 2014 no in bawl ngengngang uha, mipi atul aza asim in lamdungteng ah puansan silh kawm in kipaaktak in lampai in awg ziahziah uhhi. Pawlkhat leuleu hehmahmah zawsop in lungphona nei uha, President Milos Zeman bang Akktui tawh denggawp liang uhhi. voanews.com\n· Abeisa June kha sung a kipan Syria gamsung a om IS migilo ten amithah nunung peen uh ahi US gammi Abdul-Rahman ( Peter ) Kassing tawh sim in 1,432 cingta a, hih amithah te uhpeen mawkthah maimai ciangbek hilo in bawlsia, ngawngtan,buan cihbang abawlkhit uhciang athahpan uh ahi ci in British bulphuh Syria Observatory for Human Rights naseem Rami Abdul Rhaman in November 17, 2014 ni in genkhia hi. voa.com\n· USA gam Nebraska state Nebraska Medical Center pan Ebola natna lungno anakeemkha ahi Sivuan Dr Martin Salia Ebola natawh si hi ci in zota te in November 17, 2014 ni taangkokhia uhhi. White House pan zong kasiatna laai khat puakpah uhhi. Leitung bup ah Ebola natna tawh asi mi 5,177 cingta a natna lungno avomlaai mi 14,413 pha ci in WHO te pulaakkhia uhhi.voanews.com\n· US gammi te nih in Thailand gam Bankok khuapi pan DHL zang in USA gam Las Vegas atung ding a akhak uh vanlom sung ah naupang lutang, papi te lungtang cihbang in mihingsa kisemsitsetsa honkhat Thailand thukante X’ray tungtawn in November 15 ni zan in mukhia uhhi. vankhak gel inbel sai a kalei uh hin lawmte cianuihna a kakha uh cihsan in Cambodia gamlam ah taaisan uhhi.


url: =Taangtai Khristian Biakna. Hanthotna : Rev. Dr. S. Pau Khan En (President, GZA) - Laibu Saal\nHome > Thuluui/Articles > Taangtai Khristian Biakna. Hanthotna : Rev. Dr. S. Pau Khan En (President, GZA)\nTaangtai Khristian Biakna. Hanthotna : Rev. Dr. S. Pau Khan En (President, GZA)\nTaangtai Khristian Biakna\nHanthotna : Rev. Dr. S. Pau Khan En (President, GZA)\nPasian min tawh khatvei Ama thu kikum kikthei ding ihih manin lungdam hang. Tuni-a kong gen nop thu in “Taangtai Khristian Biakna” ahi hi. Mi khempeuh ading taina, gilvahna, damna, lungdamna ahi hi.\nLaisiangtho Bulphuh ding.\n9 Tua ahih manin thu na nget uh ciangin hih bangin na ngen un: ‘Vantunga om kote' Pa aw, na min siangtho kizahtak hen.10 Na ukna hun hong tung hen la, vantung bangin leitungah zong na deih bangin kigamta hen.11 Nisim khamkhop an hong pia in.12 Kote tungah a hong mawhte mawh maisakna ka neih bangun ko' mawhna zong hong maisak in.13 Ze-etna lian hong thuaksak ke'n. Gilo' kiang pan hong honkhia in,’ (Uk zawhna, vangliatna, minthan'na, na nei tawntung hi. Amen.) ci-in na ngen ding uh hi.14 Note in midangte' hong mawhna na maisak uh leh vantungah a om na Pa un zong note' mawhna hong maisak ding hi.15 Ahi zongin note in midangte' hong mawhna na maisak kei uh leh vantungah a om na Pa un zong note' mawhna hong maisaklo ding hi.\n‘Kote’ cih kammal a om ciang mi khat bek hi lo, mi khempeuh a genna hi. Eite khempeuh, ei Khristian khempeuh a cihna hi a; ko pawlpi, ko innkuan, ko minam cihbang ciang bek hi loin Khristian upna a zui mi khempeuh a genna ahi hi. ‘Kote Pa’ cih ciangin Pasian pen eite khempeuh i Pa ahihna a gen ahi hi. I Topa Jesu in thunget dan hong hilh pen ‘kote’ cih a zang dingin hong deih hi. Pasian pen mi khempeuh Pa hi a, ei bek kineihsak theih thu hi lo hi. I vekpi i Pa ahi hi. Tua ahih manin ‘kote Pa’ kici hi. Pawlpi deidan lo hi, pauleham deidan lo hi, behlephung deidanlo hi. Tua pen Jesu’ Thusim ahi hi.\nRev. Dr. S. Pau Khan En (President, GZA)\n2. Kote Khamkhop:\nTuni ka khamkhop ding uh an hong pia in... cih ciangin kote khempeuh in ka khamkhop ding uh an hong pia in cihna ahi hi. Nisim khamkhop ding a nei lo om lua hi. I pianna Zogam mahmah zong enkik lehang - nikhat khamkhop ding an a nei lo om hi. Zingsang bang huan ding, nitak ciang bang huan ding cih a theilo tampi om hi. Huan ding nei lo, bangci ngah ding cih zong a thei lo, a lampi a om vetlo tampi om hi. Gamsung singlak, singnuai pan gilvahtheih nading khatpeuh zongin ne-in a nitum tampi om hi. Meikuang paisuak om hi. Lungngaih ding hoih ka sa hi. Topa thungetna in ‘nisim in ka khamkhop ding uh’ ‘tuni in ka khamkhop ding uh an hong pia in’ ci hi. Tuni khamkhop ding a nei lo i mipih, i sapihte phawkin mangngilh kei ni.\nI duh kine loin, i neih kine hi. Nungkum, 2010 in Europe gam pawlkhat ka va zinna ah Zomi nupi bangzah hiam tawh ka kimu hi. Amau hong gen khat in ka lungsim hong lawng mahmah hi. “Sia aw, khua lamah ka om lai-un, tuni bang huan ding, bang ne ding cih pen a kilungkham mahmah hi. Tu-in hih lai ah, bang huan ding hi nawn loin, ‘bang duh i hiam, bang huan ding i hiam’ kici ta a, tua mahmah nuamsa ung,” hong ci uh hi. A neih uh huan hi loin, a duhduh uh tengthei, a duhduh uh huanthei uh hi. Khua lam tawh teh ciangin a hampha ahi uh hi. Ahi zongin Topa in kote, ko minamte, ei minam bup in ‘nisim khamkhop’ a nei dingin hong lamen, hong deihsak hi. Mangngilh kei ni.\nKhua khat ah khedap a lian mahmah a bulh khat om a, “Bang ci?” ci-in a kidot ciangin, “Ka deih ka lei hi lo a, hong kipia bangbang ka bulh hi,” ci hi. I khe tawh kituak ding a kileizo lo tampi om a, a kilawm, a kilawm lo cih hi loin i neih bangbang a kibulh ahi hi. I kipatna, i gam, i khua, i minam i mangngilh loh ding ‘kote’ cih sungah kihel hi.\n3. Kote Mawhna:\n‘Our sins’ cih ciangin kei bek mawhna hi lo, ko innkuan bek mawhna hi lo, ko minam mawhna bek hi lo, ei Khristian khempeuh mawhna a genna ahi hi. Mawhna i bawlkhak ciangin maisak ding a ngeina ahi hi. A mawhte in zong maisakna a nget ngam ding a ngeina ahi hi. A kinget leh zong maisak ding a ngeina ahi hi.\nMikang kammal ah bang haksa sapen na hiam? ciin kidotna khat om a, sangnaupangte in kammal lawh hak a sakte uh hong gen deudeu uh hi. A tawpna ah khatpa in, “I am sorry” cih mah haksa sapen ing, ci hi. Siapa in, “I am sorry” cih pen a baih mahmah hi, tua sanga kammal haksazaw tampi om hi, ci hi. Naupangpa in, “hi lo hi, sia aw, a lawh a baih hang, a genkhiat baih lo hi,” ci hi. Mikang laigelhsiam John Milton in zong, “‘I am sorry’ is the hardest word to say” na ci hi. Mawhmaisakna hong kingen leh zong maisak ziau ding pen a baih lo khat hi kici leuleu hi.\nMite mawhna maisak ding pen, ei a maisak ding dinmun ah i om ciangin kiphatsakna in mun la thei hi. Mawhmaisak ding dinmun ihih leh maisak suk pah ni. Mawhna i bawlkhak leh zong maisakna nget ding neu ngaihsut kei ni. Khristian nuntakna pen Jesu Khris in mawhna hong maisak bangin eite khat le khat a kimaisak dingte ihi hi. Maisakna a om kei leh Khristian nuntakna ah mai kinawt theilo hi.\nNung Nipini, June 26, 2011 niin Sia Khual (Rev. Dr. Gin Khan Khual) hong kikhawm hi. Ko biakinn Tedim Baptist ChurchYangon ah Nipini zingsang hun hong zang hi. Mi tampi ngaihsutna ah kei leh sia Khual pen a kilemlo, a kigal bangin hong ngaihsun om uh hi. Tua leh kei zong mipite ngaihsutna a siang ding hoihsa ka hih manin hihbangin ka gen hi. ”Sia Khual aw, kei u zaw ka hih manin mite in hong ngaihsutna vuah a kilem lo bangin hong muhkhak uhleh keima mawhna hikha ngel ding hi. Tua ahih manin tua banga mite hong ngaihsutna a om leh hong maisak in maw....” Tua leh ka nihun kikhawm mipi 400 val muhna pulpit tungah lungdam khut kilen, kikawi-in ka om laitakun, nupi pawkhat bang na nehno gawpi khitui na luang keei uh hi. Ka cihnop ah, mite in hong muhna ah a sianglo a om leh khial hi ning, hong maisak in ci-in kigen leng, i navaak in, i om nuam a, mite hong muhna zong siang pah, mai kinawtthei pah hi. Sorry cih ding neuna-in ngaihsun kei ni.\nThuum ding vangikin ngaihsun kei ni. I kithuum khit leh zong kimaisak ni.\n4. Taangtai Biakna:\nKhristian biakna pen ei-a bek hi lo a, Taangtai b i a k n a h i . Ch r i s t i a n i t y i s a s o c i a l r e l i g i o n . J o h n We s l e y i n , “Christianity is not a solidarity religion,” na ci hi. Khristian biakna i cih pen amah bek a tangdin biakna hi lo hi. Mi khempeuh a huamkim biakna ahi hi. Mi khempeuh damna a pia biakna ahi hi. Mi khempeuh nuntakna a pia hi. Pawlpi deidan lo hi. Minam deidan lo hi. Behlephung deidan lo hi. Gamgi nei lo biakna ahi hi. Mi khempeuh huam khin hi.\nKa sangkahpihte khat amah bek lai zo nuam hi. Mite muhna ah “laisim lo” bangin kidawk ut a, ahi zongin lai zo amah bek hileh ut hi. Mi muhna ah lai sim ngei lo a, mite ihmut khit ciang zanpuan nuai ah datmei tawh laisim hi. Amah bek kikhual ahi hi.\nKhristian nuntakna tua bang hithei lo hi. Nang bek kikhual cihbang omthei lo hi. Na innkuan, na pawlpi, na khua le tui, na minam, le leitung mi khempeuh a huamkim ding ahi hi. Tua in “we ” “ k o t e ” c i h a d e i h n a a h i h i . P a s i a n p e n ama h a n e i mi khempeuh’ PA ahi hi. Nang le kei hong huap a, midang khempeuh zong huamkim hi.\nKhangluite in, “Singdang/Singphung a kikhen behiang kum kuaa kituakkik lo,” na ci uh a; ahi zongin Jesu Khris thuakna hanga i mawhna khempeuh hong kimaisak khit ciangin mite, “Jesu Khris’ singlamteh phungah mawh kimaisak uh hi,” kici ta hi.\n5. Youth, Khangno Hun:\nNa nuntakna, na khangno hun Jesu Khris adingin na piak leh a manpha penpen nuntakna a nei na hi hi. South Africa gamah tuhun technology tampi a om ma-in Pasian thu bangci tangko uh hiam cih a genna vuah, khangno makai khat in, “Ko, South Africa gam ah khangno khat in kumkhat sung khua khat ah nasem dingin ka kipia uh hi (we invest one year of our life for Christ),” ci hi. Khua khat adingin mi 5 kila a, sangsia, doctor, engineer, etc cih bangin mi nga in khua khat ah kum khat Pasian thu tawh kituakin na ka sem uh a, Pasian thu zong ka gen kawm uh hi. Tua hangin Khristian hong suak uh hi, ci hi. I nuntakna, i khangno hun Pasian adingin ap, zang, invest lehang, tua mahmah a thupi penpen nuntakna ahi hi. Tua pen tuni Khangnote Nipin (Youth Sunday) i zatna ah i kithapiakna hileh ci ing.\n(Tuni July 4, 2011)\nTopa in thupha hong pia ciatta hen. Amen.\nCiamteh ding: Zomi Innkuan, Singapore ah Siapa’ thugenna pan ka phawkkhak teng tomlakin kong gelh suk pak hi. Khialhna a om leh hong maisak un.\nItem Reviewed: Taangtai Khristian Biakna. Hanthotna : Rev. Dr. S. Pau Khan En (President, GZA) Description: Rating: 5 Reviewed By: Cinpu Zomi


url: =GZA Genral Secretary Dr. Do Suan Mung in Simleivai (Politics) a thupitzia leh a piangthak khat in minamvai leh gamvai a nawl khin theih loh zia limtak in hong gen hi. Ama genna ah “Leitung tawn lo in vantunggam Direct in kitung thei lo ahihman in mihing khempeuh aa dingin Simleivai (Politics) pen a kimangngilh bawl thei lo thu khat ahihi” ci hi. Himah hi, ih biak Pasian mahmah inzong leitung mihingte hong vei in ih nuntaakzia hong puah pha nuam ahihman in khatbek a neihsun a Tapa Zeisu leitungah hong sawl suk tangial hi. Politics thupi lo hi leh Pasian in a teeltuam Israel mite a makaih dingin makai picing, gaalkap hangsan leh kumpi liante na pia lo kha ding hi. Dr. Do Suan Mung in Laisiangtho sung thute pansan in Politics a thupitzia kician takin hong genna tawh kizuiin piangthak kici a minam itna leh veina a nei lo, makai hibuang a makaih mite lampi maan a totpih lo te aa dingin khanlawh huai in kipuah phat huai mahmah hi. Ama thugen khit cianga hong gingkhia khutbetna thawm ka zak ciangin a thukim lo leh a lungkim zo lo kuamah om lo hileh kilawm ka sa hi. Kei naleng inzong ka khut kuhpi heh lam mangngilh in khut ka beng dapdap kha mai hi!\nTua tawh akizom in ZNC/ZCD Party pan in General Secretary Pu Gin Kam Lian in thugenna hong nei pah hi. “Zomi thu pen Zomi mah in gen leh hoih pen ding hi” cih tawh Pu Gin Kam Lian in a thugen hong panto hi. “Tua ahihman in Kawl Party pangbel lo in Zomi tawh a tuam din ih hihi. Seventhday pawlpi sungah om in voksa neek ding a thupitzia gengen mawk lehang hong kihawl khia ding hi. Tua mah bangin namdang Party pangbeel in ei Zomi thu va gengen mawk lehang ei thugen kuaman hong ngaihsak lo dinga, kuamah in zong hong gensak lo ding hi” ci hi. A thugen zomto kik a “Tua ahihman in Zomi Party ZNC/ZCD a kiphuan hi in, tun kum 25 val khin ta hi. Ahizong in muh theih ding gualzawhna kinei nai lo ahihman in mipi in zong hong muang zo taktak nai lo uh hi” ci hi. Ahi lua hi. Bang hang hiam cileh Democracy maan lo omna Kawlgam sungah Party te’n na sem thei taktak nai lo uh hi. Thautawi a gamlak zuatna tawh kisai ama genna ah “Thau tawi khempeuh a hangsan cihna hi lo hi. Thau tawi lo khempeuh zong a meidawi cihna hi pah tuan lo hi. Ko thautawi lo teng pen Kumpite’n a ut hunhun un hong tuah khia thei uh hi. Tua hun ciangin lau in ka taai kei uh hi” ci hi. ZNC/ZCD in minam aa ding Kumpi tungah thu tawh laa tawh a sep khiatna te zong tom kim takin hong gen a, mipite’n ih muhpih loh lawhcinna te leh ih theihpih khak loh amau thuakna te zong hong gen hi. Chin tawh kisai ama genna ah “Chinte pen a mudah leh ahua keei hi lo hi hang. Ahizongin amau hangin ei Zomi te’n phattuamna khat zong tuni ciang dong ngah nai lo hi hang. Ei Zomi pawlkhat amau sungah ih va kihel zelna hangin ei vaang tawh amau pahttuamna tampi ngah lawh zaw uh hi” ci hi. Hih thu ah ei Zomite mitvaak huai in, pilvaan hun mahmah ta hi. Bang hang hiam cileh Chin ih kicihna hangin hamphatna khat zong ngah lo ih hih leh Chin ih kicih loh manin zong supna om het lo ding hi cih thu kilang mahmah hi. Ei innkuan sungah kial tung napi bang hangin midangte anlehtui va pia thapai masa ding ih hi hiam? Chin makai khat tawh USA ah a kihona uh hibangin gen hi, “Chin leh Zomi bangci kipawl kik theih ding ih hiam? ci-in hong dong a, ken bel Chin leh Zomi kigamla lua mahmah ta ih hihman in kipawlkhop kik theih ding baih lo kha ding hi ka ci hi” ci hi. ZBC tawh a kipawl khawm kimlai amau CBC tawh hong taisan khit nungsang ei Zomite’n nungdelh a ih va mai-et keei a kulna khat zong om lo takpi hi. Ahihangin Chinte a hua leh a mudah hi peuhmah lo hi hang. Amaute pen Ngeina leh Pau leh ham ah ih kinai pih pente ahi uh hi. (Azom pen Zomidaily ah Youtube tawh hoih takin na en ciat un.)\nMalaysia gamah Chinte pangbel Zomi kipawlna khat leh nih a om hangin Unau innkuan minam khat ih hihna a bei hi tuan peuhmah lo hi. Pu Gin Kam Lian cih mah bangin ei Zomite Chinte sungah khat leh nih ih va kihel kiau zelna hangin Chinte in phattuamna na ngahngah uh a, ei ngah ding bel tu ciangciang om nai lo hi cileng kikhial lo kha ding hi. Pu Gin Kam Lian in “Satan a kikim ding kimlai hong kikim loh ciangin a kilungkim lo hi” na ci hi. Human Rights violation ih cih pen tua hipipen lo ding hiam? Zomi tawh ih dinna Party ZNC/ ZCD phungvuh in, tui helloh Zomi teng Zomi min tawh ih kipawlna, tulaitak leh mailam hun ding ih geelkhopna Zomi Zumpi ZAM (Zomi Association of Malaysia) pen ih hihtheih zah in thapia in thungetsak tawntung ni.\nZo Sunni pa’n Itna tak tawh,\nassist with resume writing link\n7/6/2016 01:48:41 am\nPeople like to visit Malaysia because that is really amazing place and that is lie a hub of tourist. I am also planing to visit Malaysia in my holiday next time because i heard too much about that.


url: =KHENPI 56 | ELI LEH A TATE ~ MUC\nKHENPI 56 | ELI LEH A TATE\nAdmin 5:26:00 PM Articles, Tuanpu Pa leh Kamsangte\nELI pen Israelte' siampi leh thukhen ahi hi. Pasian mite lak ah dinmun saangpen leh tavuan lian pen neipa ahi hi. Siampi ding leh thukhen dinga Pasian teelsa ahih mah bangin, mite'n ettehpi pen in nei pah uh hi. Israel mite tungah HUZAAP nasia a nei hi. Mite uk dinga kisawl hi napi, a innkuan sung a uk kei hi. Eli pen a awi-aam pa ahi hi. Kilemna leh om hiithiatna a deih mi khat ahih mah bangin a tate gamtatna leh a zongsatna hoih lo nate nangawnah bangmah kam pau se lo-in, a tate a ut bangun a om sak lel hi. A tate thu hilh ding taai ding, daan piak ding cih thadah, a tate cih bangbangin om zaw hi. A tate a kihtaak manin a sep ding a bawl ding tampi sep lo-in a nusia hi. Tua bek tham lo-in, a tate Pasian biakbuuka naseem thei dingin thuhilhna leh lamlahna a pia kei hi.\nPasian in Abraham tawh kisai in, "Amah Ka thei hi, a tate leh a innkuanpihte a uk dinga, amaute in Pasian deihna zui-in, a thumang ding uh hi." ci hi. Gen 18:19. Ahih hangin, Eli in a tate kileh uk sak zawsop hi. A tate deihna bangbangin a om zaw leh bung hi. A tate siatna kilangh mahmah hi. Pasian kihtaakna leh zahtaakna a thei kei uh-a, A thukhaam ii sianthona zongh a thei kei uh hi. Pasian nasep pen nasep dang mawkmawkte bangin a ngaihsun uh hi. A neu tuung ua kipan biakbuuk leh biakbuuk nasepte mumu uh ahih manun, thei mahmah uh hi. Ahih hangin, a zahtaak seemseem ding saangsik un neu seh seemseem uh-a, hih munte ah TAAI BAWL, THUHILH BAWL hetlo mawk hi. Tua hi-a, a picin tak uh ciangin, biakbuuk nasepte zahtaak lo lua kisa in, a langpan bawl zawsop uh hi.\nKicing lo pipi mah-in Pasian maai-a palai ding, Siampi dingin kikoih hi. Topa in biakpiakna tawh kisai-in, zuih ding thu kician takin tuam koih sinsen hi. Ahih hangin, hih unaute in hih Pasian koihsa, biakpiakna tawh kisai thukhaamte, a awlmawh kei uh hi. Biakpiakna a kigo ganhing in KHRIST sih nading kawk khol ahih mah bangin, mite lungsimah hong pai ding HONPA upna nei in, tua biakpiakna a kithupi seh pen ahi hi. HIh biakpiakna pen kilemna biakpiakna kici-a Pasian kianga lungdam kohna hi pen hi. Hih biakpiakna ah, ganhing thau bek biakna taau tungah kihaal tum phot dinga, a takte pawlkhat siampite adingin kituam koih-a, adang teng aneite kiangah kipia kik hi. Tua bangin mi khempeuh in, lungdamna leh upna tawh, leitung mawhnateng a pua khia Honpa mitsuanin a om uh hi.\nEili tate'n hih biakpiakna ii phat mawhzia leh thupi ziate phawk kha lo-in, amau deuh bang bek sep theih nadingin lampi a zongh uh hi. Amau adiniga kiseh khia, a kigo ganhing satak tawh lungkim lo-in, a dang nget beh lai uh hi. Hih hun cianga a ngah uh sa tan tampi tawh a hauh lawh nuam uh hi. Eli tate'n khengvaala a nget uh bek hi lo-in, a kigo ganhingte' sathau biakna taau tunga aki haal tum phot ding ngaak nuam lo uh hi. amau deih deihna la uh a, kipiak nop loh ciangin, nasia takin a tawng gawp uh hi.\nHih banga agamtat manun, biakpiakna ii siangthona leh thupi na om nawnlo-a, mite in "Topa kiangah biakpiakna a pianuam nawn kei uh hi." Tua biakpiakna in bang kawk hiam cihte kiphawk kha nawn keei keei lo ahih manin, "Eli tate mawhna Pasian mai ah lian mahmah hi."\nEli tate a tate siampi a nasep a sep sak manin a khial mahmah hi. Amaute ki mawh phelhna hangin, a khialhna uh zongh a muh pih kei hi. Ahih hangin, a mawhna uh nasia seemseem ahih manin, a tawpna ah a kiseel zo nawn kei hi. A gamtat hoih lohnate uh mite'n Elli kiangah lawt uh-a, Eli zong dah in alung mang mahmah hi. Tua kipan a om mawk ngam nawn kei hi. Ahih hangin, a tate un, amau bek mah thupi kisa uh-a, Siampi nasep midang tungah a aap nuam kei uh hi. A pa uh adah mahmah lam mu napi-un, alungsim uh a lawng kha peuhmah kei hi. A thuhilhna zongh a za uh hi. Ahih hangin kikheel a sawm tuan mahmah kei uh hi. Eli in a tate tungah thumaan takin thukhen hi leh a tate un a siampi dinmun uh taanin, sihna daan thuak ding uh hi. Tua hi leh mipi te linglawng kha ding ahih teh ci-in a tate a sep ngei bang uh a seem suak sak hi. Israelte thukhenpa in ahi ding banga a khen loh ciangin, Pasian mahmah in tua thu a khen hi.\nTua ciangin Pasian mi khat Eli kiangah va kilangh-a, "Na pu na pate uh hun akipan Ka siampi ding, Ka tau tunga paak namtui haal ding, Ka maai-a Ephod silh dinga Kong teelsa hi napi'n bang hangin Kei hong kibiakna ganhingte nungkik sak na hiam? Bang hangin in Kei saangin pahtawi zaw na hiam? Ka mite biakpiakna ganhing thau tawh ki vaak thau pikpek hi lo na hi hiam? Na innkuan leh na pa innkuanpihte in a tawntungin Ka maai-ah pai ding uh hi. Ka cih bangin, tua a kipan na pai nawn kei ding uh hi. Kei hong pahtawite Ka pahtawi dinga, Kei hong simmawhte Ka thuipi et tuan kei ding hi. Ka deih bang lian, Ka lungsim bang liana a seem ding siampi ka ding sak dinga, amah ka kip sak ding hi." Topa in ci hi a va ci hi.\nPasian in Eli pen a Pasian sanga atate pahtawi zaw in amawh sak hi. Eli in mite thupha saan nadinga kikoih biakpiakna pen a kimuhdah zo ding zahin, a tate sai sak hi. A tate uh khialhnate kawk khia lo-a, a tate thuhilhna a pia ngeilote in Pasian saanga tate pahtawi zawte ahi uh hi. Pasian min a thansak ding uh saangin amau minthan ding thupi sak zaw uh-a, Pasian a lungdam sak ding saangun a tate a lungdam sak nuam zaw ahi uh hi.\nPasian in Eli pen a mite mawhna leh a diakdiakin a tate hoihloh nateng hang a mawh sak hi. Eli in siatna a om ciilin aw zawl tawh kho dinga, tua bang tawh a pian zawh kei leh a lauhuai pen anasia thei penpen tawh a khawl sak ding ahi hi. Mawhna a kawk khiat loh man leh amawhte thuak bang ding thu akhen loh manin, Pasian in Eli mawh sak hi. THADAH MAN PEUH LEH UK LOH MAN PEUH-A, PASIAN PAWLPI SIANTHO THEIH NADINGA MAWHNA A KAWK KHIA NGAM LOTE, A KAWK KHIAT NGAMLOH MAN UN APIANG SIATNATENG AMAU KI NGAWH DING HI. Mawhna ih khawl sak theih nading mun om gige napi-a ih sep kei leh tua mawhna pen ei mawhna bangin kisim ding hi.\nEli in Pasian deihna bangin a innkuanpihte uk lo hi. Ama deihna bang bek a zui hi. A tate khialhna leh mawhnate a thei lo kineih-in, A GOL KHIT UH TEH HOIH LEL UNTEH ci hi. Eli bang nu leh pa tampi om hi. Amaute in Pasian koihsa kihilhna, innkuan sung kikepnate saanga thei zaw, apil a siam zaw kisa kha uh hi. Ki thusiam sakin a tate uh "DAAN PIAK DING IN NAU PANG LAI LUA UH HI. Tawm hong gol lai le uh amau tawh thu kingaihsun khawm thei ding hi." ci -in a tate khialhnate awlmawh lo-in a koih khong uh hi. Tua bangin zongsatna hoih lote thuukpi ah zungkikha saka, anung ciangin pianpih bangin a seh uh hi. A ki zankhah khangnote in amah leh mau bek tungah hi lo-in midangte tung nangawnah hoih lohna gah sak uh hi.\nKHANGNOTE IH MAWK ZANKHAHNA SAANGA LAUHUAI ZAW SAMSIATNA INNKUAN SUNGAH OMLO HI. Nu leh pate'n a tate uh gamtatnate a hoih loh lam thei gegu napi'n a khaam kei uha, atate deih bang lela a om sak uh leh, a tate un, nu leh pa zahtaakna leh Pasian kihtaakna nei thei nawn lo-in, Dawi Mangpa gaalmatsa ahi lel uh hi. Aki uk lo, innkuan sia ii huzaap in veeng leh paam, khua leh tui nangawn sia sak zo hi. Tua siatna kigawm in innkuante, beh leh phungte, leh khua bup a gambupin sia sak thei hi.\nDin mun saang ahih manin, Eli huzaap pen mi mawkmawk khat huzaap tawh kibang thei lo hi. Israel mite in ama innkuan sung nuntaakna etteh in anei uh hi. Atate a thuhilhlo, apuahpha lo in tul tampi om hi. Pate in biakna ki-um sak kisa a om laitakun, a tate un gamtat hoih lohna a tuamtuamte a neih uh leh tua in Pasian thumaan a GEENSIA, a NIAMSAK, a SELPHO ahi hi. Thuhilh siate, saang siate innkuan sungah kithuhilhna a om loh ciangin, nu leh pa mawkmawk ahi innkuante saangin, a zah sawmin sia zaw hi. Amau innkuan sung a uk zawh loh uh ciangin, amau gamtatna hoih lo tawh midang tampi a makaih khial uh hi. A dinmun uh a saan zawk mah bangin, a mawhna uh zongh a zah tampi in lian zaw hi.\nAaron tungah a innkuanpihte a tawntungin Pasian maai ah pai ding hi ci-in thuciam kipia hi. Ahi zongin, hi thuciam pen, a gamtat a luheekna, a sep a bawlna khempeuh uah lungsim khat bek tawh Pasian a pahtawi uh leh bek hi se hi. Eli leh a tate a kisittel ciangin, Topa in siampi dingin saan tham cing sa lo ahih manin, "Ka maai ah na pai nawn kei ding uh hi" ci hi.\nPasian naseemte in midangte Pasian a kihta sak, a zahtaak sak leh a it sak etteh taak cing gamtat luheek, kampaunate aneih ding uh ahi hi. Khrist taanga Pasian mite kianga thu geen banga om napi'n, amau duh leh deih thu bek a geente DAWI MANGPA KHUT ZAT NASIA PENTE ahi uh hi. Hophni leh Phinehas bangin amaute in Pasian biakna a kihhuai, amauhdah huai sak uh hi. A ngimna hoih lo pen uh tawl khat sung a sep theih hangun, a gamtatna, a sung a pua, a pianzia khempeuh uh a kilat khiat hun a tung ding hi. "Hih mipa a siangtho mahmah ding ih sak leh ahi ci hi mawk aw" aki cih ciangin Pasian thu in bang mah kimanna a nei lo tawh ki bang hi. Mite'n Pasian thu a thupi seh zah ding un seh zo nawn lo pah uh hi.\nEli tunga Pasian thuhilhna in Pasian naseem mite adinga kithuhilhna zongh ahi hi. "Mikhat in a dang khat tungah a mawh leh thukhenpa in thu a khen thei-a, ahih hangin, mikhat in Topa tungah a mawh ciangin, kua in thu nget sak ding hiam?" Eli tate'n a mipihte tung bek ua mawh hi le uh, Mawhna daan kipia-in, amawhna ki maai sak thei ding hi. Ahih hangin Saangpenpa tungah a mawh ciangin, Pasian nasepna niin bang lua -in, a kih huai zah phialin ki mu ahih manin, amaute mawhna a ki maai sak theih nading thuumna omlo hi. Amaupa mahmah nangawn in zong thuum sak ngam lo hi. Mite gupkhiat nadinga kibawl lampi neu sehna hang tawh "Pasian Tapa a khailum kika amaaizum sakte in" mi mawh pente ahi uh hi. Heb. 6:6.


url: =A – Page 2 – Zomi Radio\nAW HIHMAH LAMDANG PEN SA’NG\nNitak a ni a tum lamdang sa ing Nisuah zong lamdang sa sem ing Ka lungsim hong khoih kha a lamdang pen in Pasian in kei hong itna thu hi (Aw hihmah lamdang pen sa’ng Hihmah lamdang pen sa’ng Pasian in kei hong it zenzen)2 Tukhun anlak hunte lamdang si e Vantung aksi nite zong […]\nAW PA PASIAN HONG NAISAK IN\nAw Pa Pasian hong naisak in. Ka lungsim Nangma sung bekah. Khualzin bang ka nuntakna, Na itna tawh hong tuam in. Na Khasiangtho vang tawh hong len in. Khasiangtho nang hong Hehnempa. Hong guan in na hatna kei sung. Na thumanna sung kipin, Na vangliatna mu nuam ing. Nangma nopna sung hong khawlsak in. Aw […]


url: =Pastor Manhambel ($110Million) ~ Thu Tatuam (Siyin News)\nPastor Manhambel ($110Million)\nThursday, August 03, 2017 Tapidaw Taw Kisai 1 comment\nPr. Steven Furtick sia abosa sung in Elevation Pawlpi ah Pastor seam hi. June 2017 in Elevation pawlpi taw a thukimna bo ciluilam hi. Contract (a thukimna) a bo ciang in Elevation te taw thukimna thak vawt nawn ngawl in Joel Osteen taw naseam khawm tu in Lakewood Pawlpi taw kum 6 a tu $110 taw thukimna thak na vawt hi. Leitungah Pastor man a tam bel hong suak hi.\n(Maisang Pawlpi Pastor zong Football Club bangdan in sum nei po leang ih deite kilei ziau thei tu dan vei tam?)\nDaniel Lian (Malaysia)\nIBU SRI MUSDALIFHA August 5, 2017 at 2:33 PM


url: =Mihing leh Khuahun | Radio Veritas Asia\nMihing leh Khuahun\nKhuahun in mite phat tuamna hong piak lam ih theih khit sa ahih mah bangin mi khempeuh tawh kisai hi. Pasian in mi khempeuh aa dingin hong bawl sak amanpha mahmah ahihi. Khuahun pen mi khempeuh aa ding in a kisam mahmah khat ahihi.\nKhuahun tawh kisai mipil te in kumkhat khit kumkhat khuahun te lum tektek hi ci-in gen uh hi. Abeisa kum sawm hun lai kipan in leitung khuahun lum semsem a, tuipi te khang, huihpi te nungin guahpi te hong zuu cih bangin khuahun hong kikhel to hi.\nMihing te hangin hong piang khuahun satna te ih daal ding kisam ahih manin ih om zia, ih tat zia leh ih leitung vanzat ih zat dan te ih khel ding hong kisam hi.\nKhuahun lumna tawh kisai in ei mihing ten ih kham theih loh, ih daal theih loh thu om mah ding hi. Gentehna in meimual puak khampna, leitungin ni akiimvelna lampi te amaan loh ciangin zong tua ten khuahun khuahun kikhel sak hi.\nAhi zongin khuahun tawh kisai mipil te in agenna ah mihing te nasepna aa vanzat te aki bawlna pan hong paikhia ahoih lo huih Carbondioxide, Mitein, Nitrogendioxide leh adang dathuu tuamtuam te hangin khuahun lumluatna hong piang hi ci uh hi.\nHih dathuu te pen huih lakah kikholin leitang tung akaap nitaangin tua te beisak zolo hi. Hih leitung khuahun asia sak nadang khat leuleu pen leitung bup in Energy in ih zat Fuel ih cih meihol, gas, sing, daatsi leh adang tuamtuam te ahihi. Tua te bek tham loh in lo sing phukna, gamhalna cih te hang zong ahihi.\nHguahun Satna hangin apiang thu te\nKhuahun lumna in Carbon dat thahat sak ahih manin tua in khuahun te sia sak semsem hi. Mihing te nuntakna bulpi khat ahi tuikangna, mehteh mehgah pianglohna leh energy te kiamna cih bang haksatna tampi puang sak hi. Bek tham loh in leitung aa om nuntakna nei pawlkhat zong hong cibei mang hun hong tung sak kha ding hi.\nKiim le Pam a Siangtho lohna leh khuahun kikhelna\nMihing te' ih nisim nuntakna sungah kiim leh paam ih siangtho sak loh nate a tuamtuam in ih mu thei hi. Kiim leh paam huih siangtho om loh hangin mihing te' cidamna tawh kisai tampi hong nawngkai sak aa, mi tampi in zong sih hun loh pi-in hong sih san lam ih muthei hi. Gentehna in cileng an huan na pan ahi zong inn sungah alum na, a vot nang ih hon setvan pan leh ih zat sathau te pan apiang meikhu te ih diik khakna panin mihing te cidam zia hong nawng kai sak hi.\nHomily By Rev. Fr. Thomas Tuang (Jan 20.2022, Thur)


url: =Australia gamsung ah “Cyclone Debbie” kici huihpi guahpi in nawkgawp ~ ZD :: ZOMI DAILY\nAustralia gamsung ah “Cyclone Debbie” kici huihpi guahpi in nawkgawp ~ ZD\nposted on 28 March 2017 at 10:46 am Lomkholna: Australia, News, Sawltak, World\nNortheast Australia tuipinawl tengah Tuesday zingsanglam akipan “Cyclone Debbie” kici huihpi leh guahpi in nawkgawp ahih manin kumpi thunei te’n mi 30,000 bang aomna panin ki hemkhiasak cih Reuters pan kiza hi. Leitung ah Tourist Destination in aminthang mahmah ahi “Great Barrier Reef” kici Queensland Coral Reef aom Resort tengzong nawkgawp cihi.\nCyclone huihpi pen huihhatna tawh kizui in Category 1 pan 5 in akikhen, aki ciamteh ahihi. Cyclone Debbie pen huihhatlua mahmah in, Cagetory Four dongah tungto khinta hi. Kumpi thunei te’n mipi tungah zaksakna nei uh a, hih Cyclone Debbie pen alauhuai penpen dinmun Category Five dongah nitaklam 2pm hunpawl in tungthei khading hi ci’n zaksakna nei uhhi.\nWhitsunday Islands aom khualzin mite omna Resorts te ah huihnung pen naikhat in 220 km per hour (135 mph) tawh nungziahziah in, tua tuikulhtung aom Tourists tezong kuamah apusuak ngam omlo in, Hotel Rooms sungah ngakcip uhhi.\nQueensland Police Deputy Commissioner Steve Gollschewski in Australian Broadcasting Corporation Television te tungah agenkhiatna ah innpawlkhat pen atungkhuh teng lengkhiata cih hongki zasak omkhinta cihi. Whitsundays ah ko omna mahmahzong hong limnawk mahmahta cihi.\nAustralian Authorities tezong huhna puakding in nektheih taktheih leh meitui te kigingsa in om uh a, Australian Army tezong huihnung akhawlciang huhna apuak lianding in Standby sa in omkhin uhhi.\nAhi zongin tulehtu inzong Electrice Power kisiatcipna hangin mi 23,000 bang cimawh in omkhin cih kiza ahih manin Emergency Response Crews te’n huihpi guahpi lakmah ah huhna puakdingin kithawita uhhi.\nAustralia, Darwin City sungah 1974 kum inzong “Cyclone Tracy” kici huihpi leh guahpi in nawkgawp a, tuapen Australia tangthu sungah ahuaisia penpen Cyclone in aki ciamteh ahihi.\nTuahunlai in huihhatzia naikhat in 205 kmh or 125 mph (1-minute sustained) tawh anawk hi a, mi 71 takin sihlawh uhhi. Tuabek thamlo Darwin City sung aom innkhempeuh ii 70% bang siazancip hi.\nTua Cyclone Tracy khitzawh tutung anawkkik ahi Cyclone Debbie pen ahuaisiapen hiding kici hi. Monday ni in kumpi thunei te’n 300 kph (185 mph) thahatna tawh huihpi in hongnawkding hi, naki hemkhia un ci’n zaksak kholhna nei uhhi.\nRelated: Australia ah sangnaupang numei khat ii aphei tungpan Phone puakkham ~ ZD\nAustralia gamsung aom Zomi te kuamah atuahsia omloding in lamen hang. ZD Sawltak #zomidaily\nPrevious: ‘Monu’ i thusim (The mystery of the Bride) ~ Dim Lun Zam\nNext: Mandalay ah galvan thaupi pawlkhat leh mi 3 kiman ~ ZD\nZCD te maban ki zomzom zo lai


url: =Pautaang (Common Language) neihhoih ~ Pau Tun Thang :: ZOMI DAILY\nposted on 16 August 2015 at 10:06 am Lomkholna: Article, Pautunthang\nKawlgam leh India gama om Zomite gamkhat ukna nuaia omkhawm ding pen i ut teisam hangin ngaihsut hak mah mah lai hi. Tua ahih manin Cultural Unity bekmah hong kipumkhatsak thei suak tadih phawt hi. Lai kibang, pau kibang leh ngeina kibang nei thei hi leng a hampha ding midang hi lo in eimah ciat ihi hi. Tua ahihmanin hi lamah akuama ciatin lungsimza tak i puak ding uh kitangsam hi.\nPautaang (common language) neih theihlohna pen Zomite adingin i khanmohbawk khat uh ahi hi. Tua ahih manin pautaang neih ding hoih hi. Pautaang hong bangci pian hiam? cih gen leeng:\n1. Evolution Method: Hi pen ama thua hong kipan leh hong piang ahi hi.Pau nam tuam tuam zangte hun sawtpi hong awm khawm uh ciangin apau uh hong kihel a, tuapan a sawm uh zong ahi lo pau thak khat hong piang thei hi. Hibanga pau dang a pian theih nangin hun sawtpi kisam hi.\n2. Mixed Language: Hizong pau nam tuam tuam gawmkhawm mah ahi hi.Ahizongin hi pen hanciamna tawh piansak sawmna hi deuh hi.Pau nam tuam tuam pana pau thak bawltawm hi mai hi. Europe khawmualpi ah Esperanto ciin na din ngei uh hi. Mi tampi in siam manin ahizongin lawhcing zolo hi. Hi method pen eia dingin zong haksa kha ding hi.\n3. Language Borrowing Method: Midangte’ pau va kawm cihna hi pian hi. Pau namnih namthum siamna tawh kihopih theihdan lampi zonna ahi hi. Switzerland gamah pau nam thum; German,Italian leh French kizang hi. Mi khatin pau a tawmpen nam nih bang siam uh ahih manin mikim kihopih thei ciat lel uh hi.Switzerland ah bel hi method lawhcing mah mah vanglak hi. Chin State sung bekah zong pau nam 32 bang awm cileng, hi method zong a haksa ding thu khat hong hi leu leu hi.\n4. Revolutionary Method: Hi pen a picing hamtang dinga ngaihsut ahi hi.Hi method ah bel pau namkhat pautaang dingin kikipsak ziau lel hi.Sang laisimbu te ah kisin sak pah ahih manin kum 10 sungin picing zo hi.Hi pen pautaang neihdan baih pen ahi hi.\nZosuan pau khat peuh peuh i zang zongin gamdang pau laklut (imported language) hi loin eima pau (indigenous language) mah ahi hi. Kei ngaihsut pakna ah Tedim pau houh a kicing pen mai tam aw cih khat awm (ka ngaihsut khialh leh hong theisiam unla). Tedim pau hong pian dan upa ten a gen uh ciangin Zosuan pau tuam tuam zangte’ pau kihelkhawm pana piang dan in gen uh hi. Tua ahih man ai diama kammal zong kicing vanglak hi. Tedim District pen Chin State district khempeuh lakah a zai pen ahih banah mihing zong a tam pen ahi hi. Kum 1962 in Tedim kampau zang mihing 84000 cing khin hi. Chin State sung ban ah Kalay Valley, Tamu Valley etc. ah zong Tedim pau pen a zang tam mah mah hi. Pau in gamgi nei lo hi. Tuhun ciang India ah zong Tedim pau ki nakzat mah mah ta hi.\nPautaang neih hoihna tam mah mah ding hi, tamlo cik gen dih ni:\nPautaang neih pen kipumkhat sem sem nangin hoih hi. Pau kibang zangte pen pau kibanglo te sangin kingaina zaw hi.I pau a kibat loh ciang ki midang muhkhak zel hun awm mawk hi. Zosuan tengin pau namkhat zangkhawm thei lian leng tu sangin i kithutuak zaw tham dinhg hi. Pau a kibat loh ciang “no/ ko” cihna lungsim awm thei zel hi. Naga nam te pen a pau uh a kibat loh hang ki thutuak mah mah uh hi kici hi. Ahizongin amau a gen uciang pau kibatlohna hangin haksatna tampi na tuak veve uh hi ei. Pau kibat lohna pen tualgal nangawn a piangsak thei hi ta zen hi. Tua ahih manin pau kibang zangthei te pen hampha mah mah uh hi.\nPautaang nei thei hi leng lailam nasepna ah nuamtuam mah mah ding hi. Lailam ah i khantoh theihlohna hang khat pen i tawm man ahi hi. I tawm banah pau tuam tuam zang lai i hih cianga masawn theilo hi hang. Pautaang nei leeng, laibu bawl, thucinbu hawm etc. te nekzonna tak hong suak ding hi. Music leh Film lamah nekzonna takin lampi hong ki hong lai ding hi. Cassette leh film lama lunglut te adingin market hong tangzai sem sem ding hi. N. Pau Tun Thang, Mumbai, India\nPrevious: Tui Ciin Buai Hun Sungah Lai Siangtho Nipi Hong tungta\nNext: A kikhen thei lo nupa ki-itna le khutzungbuh\nCommon language neih ding hoih mah hi. Aih’hang a masapen ah ih koih ciang in kigawmkhopna ding ong dal hi in thei ing in, hoih mah mah napi buaipih masak ding hi in thei kei mai ing.


url: =Zogam Liimlang ~ Bob Tuangpi :: ZOMI DAILY\nposted on 25 August 2021 at 8:38 am Lomkholna: BobTuangpi, News, Politics, Zomi\nZomite pen Kawlgam suahtakna leh kibel pawlna gam apiankhiat nading abulpi ahi Panglong Thukimna (The Panglong Agreement, 1947) ah kihel gam phutkhia (Founding Members of Union Of Burma) gamsung minamte’ lak ah minam kician khat hihang. Tua hinapi’n tunitan gam leh minam thu ah akilawm akituak ciang dinmun khat beek (Political Entity/Political Status) bang hang neizo nailo mawk ih hiam cih abeisa ih sulnung ih etkik zel kul ding hi.\nChin State sung nangawn ah hamphatnate enleeng ei mite’ dinmun ahamsia or aginalo/aikua han lua lawmlawm maw!? Lokhawh/ ciangkang ( Stick) kipiak laitak taangtha ih kuankha den bilbel vua, sabaak, tutna panmun/moh (Carrot) kihawm teh ih ngahkha ngei kei ta leuleu hi.\nIh minam bup hamphat nading sabaakgol asemkhia/ong kipia omnai hetlo ai ve. Parliament hun 1948 – 1962 (1958 – 1960, Inn ngak kumpi Newin, 1960 election pan -1962 Military coup) kikal Pu M…leh U Nu kimeltheih mahmah U Nu in zahtakna tawh Pu… ci zawzen hi.\nPu… in Tedim gam ading sabaak gol innlam ah bang ong ciahpih tun mawk ahia? Kawlgam tangthu ah bel amin kidawk kiaukiau sam naven, Insein gallai Rangoon Govt ading India ah huhna va ngen galvan tampi ong ciahpih, Insein gal (Karen leh Kawl kumpi kidona) ah eimi leh Kachin te in zawhpih vehang, bang ahia ih lawhtak?\n1962 -1964 galkap Innngak kumpi (House caretaker government) hunsung, 1964 – 1974 (Revolutionary Council, galkap thuneihna mah), 1974 – 1988 (Burma Socialist Program Party) hunsung Pu…leh Gen. Newin kithei mahmah ci naven, tua hun aa Pu… pen 1990 khit khangthak sung galkap hun aa Major General/Bogyoke level Tainghmuu (တိုင်းမှူး) kikim hi. Ih gam ih cih phadiak Tedim leh Tonzang gam ading innlam hong ciah teh bang zinpaak hong puak mawk hiam?\n1988 – 2010 kikal galkap uk sung mah teh (SLORC leh SPDC) leuleu ciangin gamsung thuvanpi Gen. Khin Ngunt tawh kimeltheih a inn ah sungtum pusuak thei amaingal eimi galkap lui honkhat mah om cihanga, hite in S-1 kiang pan ih mipi nuntakna ading akisam mahmah lampi, zato, sanginn, tui leh mei cihte bang ong ngahpih kaihkhiat pih mawk uh hiam?\nGamsung Democracy ading mapanna ah hunhaksat mahmah hunlai gambup Democracy makaipinu kici tawh ih makaipi Pu… na tonkhawm tinten hinapi hunhoih tak teh agim atawl keiilo sanggam Pawite in banghang manneek hithiat mawk uh hiam?\n2011 – 2020 kikal kum (10)sung gamsungah Democracy gimnam tawmtawm akizak leh kizat hun Hluttaw sung ah ei Tedim leh Tonzang pan gambup Hluttaw/Innpi dawl tung leh dawlnuai ah MP mihing (5) sinsen leh Zogam/Chin State Innpi ah MP/MLA mihing (4) ta mipi in akitusak kigawm gam leh minam avan ding MP mihing (9) koih hang a, tua sung ah 2010 – 2015 USDP in gam a uk hunsung USDP party vive MP mihing (9) lak ah mihing (2) in MP/MLA bek hilo Zogam innpi thuzekpi (Speaker) leh kumpi sung (Chin State Cabinet Minister) ah panmun limcii mahmah satanh hoih ih ngah lai uhhi.\nHih hunsung 2011 – 2015 kikal hihte in Tedim leh Tonzang ading gambup sumlom/Union budget leh Chin state Budget bang teng hong kaikhia-in ih gam leh mipi ading bang ong ciahpih peuhmah uh hiam?\nTua leh ih minam minpua Party pan MP mihing (6), NLD MP/MLA (1) leh USDP party pan MP (2) mah akigawm 2016 – 2020 kum kikal hunsung, Kawl gambup innpi/hluttaw ah MP mihing (5) mah Zomi mipi in ih tusakkik leuleu vua, Chin State Hluttaw ah MP (2) leh kumpi sung Vuangyi mihing (2) mah hih hunsungin Zomi leh Zogam vai van ding ih puakto leuleu uhhi.\nIh khuapi uh Tedim township level pan District ah ngah zawh nading, khuata akilawmte (village) khuata ukna (village tract) ah koihto ding, khuagol ukna akilawmte khuapi ( town level) ah khanto ding cihte mipi in ih lunggulh mahmah uhhi.\nTua ban ah 2014 kum gambup milip simna (2014 Census) Zomi maban zom ding phulkhia ding, Tedim leh Tonzang khuapite ah sanginn, zato leh mei/national grid (မဟာဓာတ်အားလိုင်း) ngah ding cihte ih lunggulh mahmah hi. Hihte khempeuh 2016 – 2020 kikal mipi in ih muan phadeuh minam minpua MP pawlkhatte in agamkuanna uh gambup Innpi/Hluttaw pan innlam hong ciah uh teh innlam hong tunpih takpi ding ih sa dep uhhi.\nHun hong pai totoh teh ih lametna teng ahawmpi ahihlam hong kilang hiau-in gamsung khuahun hoih zawdeuh hun kum (10) sung ih gam ading ih Zogam palai/taangmite in amawkna hong suahpih hiau mawk uhhi.\nIh theih kikkik tak teh khuakhal ciang’n, Meitei gundung aa hamham/khuangkhuang Zolengthe te mah bangin asung hawmpi Zogam palai ut lel honkhat ih neihkhak lam 2020 bei teh ih thei pan vua, mipi in lei bek mah ih siik ta hi. Hunhoih teng in hong paisan/taisan khin ta a, cik bang hun ciang hih bang hunhoih ih ngahkik peuh mah ding hiam cih kuamah in agen thei nawn takei hi.\nIh veng sanggamte’ taangpi palai MP te in pilna lam sanginnpi College leh University, Vanlengtual, Zatopi (200 bedded) leh khuatate khuapi suah/Town suah-in sabaak pipite Kawlgam bup hauhna zeekin hih kum (10) sungin tuahkhia liahliah/ziahziah lel uh a, tua teng ei mipi in ih gal et bek lel a, tua teng peuh eisung ih kitot lawh thapai lel mawk dih zen hi.\nEi kiang aa pilna sangte, zatote (Tedim, 100 bedded, Tonzang 25 bedded, nungdeuh 50 bedded ah athu akikhan cih hilimlian) leh pilna sinna sang tangtawn pek pan tan (10) ciang bek tutan kineilai tazen hi. Hihte nangawn hua taanglai Thangho pi’ khanlai aa teng mah om likliak tangial hi. Pilna sang/higher education kici College leh University cihte leitung pianzawh kimukha nailo cih ding hi.\nAmimal mah kisam lua lawmlawm maw, mite tawh gamthu leh minam vai ah ih dinmun leh ngaihsutna van leh lei zaha kikhai lua deuh ahiam!\nAhizongin, Kawlgam suahtakna ngah zawh kum (73) val akhangkhang-in Zogam ah om mipite ahih leh hih sungin neilo pipi mah in ih MP leh makai cihte akhua vuah ava hawh simin alung uh nuam samlo hi diven, neih man lamhman hilo zulim pen anlim pen mah tawh na zindo uh a, ngeina lamvui kai, sialgo, bawnggo, vokgo, akgo vaidawn/uliante dawn in leivui khu liangin buai niloh den bilbel uh hi.\nMinam dangte’ zasan meh zah zongh phalo ban ah mite’ sungthu theilopi-in ava kitulmawh dep mawk midangte in hong koihna ciang khat a om lel akhangkhang haksat simin mite’molhtum leh khutzat pak (တစ်ခါသုံး) ih hih thapaih loh ding zongh pilvang, ngak leh khuadak siam-in (wait and see) hun mahmah tasam hi. Bang himawk hiam hih kum (73) val hun sungah Zogam mipi leh ih minam hamphat pih (Zomi Interest) ih lawh taak!? Liimlang enkik: Bob Tuangpi (0023082021)\nPrevious: Tuni ciang’n gamvai dinmun ~ Bob Tuangpi\nNext: ZYA min tawh vai thupi tangkona\nHakha ah Chief Minister Pu Lian Luai thugenna


url: =Pasian, Khangno, Hun ~ Rev. Mang Tungg Thang :: ZOMI DAILY\nposted on 29 May 2020 at 6:45 pm Lomkholna: Article, Biakna, TunggThang\nThuhilhna 12:1 – I Lai Siangtho simna ah ‘Na Khangno lai in, nang hong piangsakpa Phawk in’ ci hi. Khangno tading a hoih diak Lai Siangtho tawh a kibat hangin mikim ading ahoih Lai Siangtho kammal hi. I nuntakna ah hun pen ei deih bangin hong pai lo hi. I tenna Kawlgam ah Buddhist biakna a tampen ahih na zui-in en leng, Buddhistte’n, “Na khangno lai-in pilna zong in. Na gol zawk ciangin sum lepai zong in. Na ham ciangin Pasian zong in’ na ci hi.\nPasian a um eite in hong piangsakpa I thei-a, bang ngimna nei a hong piangsak hiam cih pen I dot tohtoh ding ahihi. Thu dang tampi I dot ding kitam sap lua lo hi. Ahang pen Pasian tungah I lungdam koh ding a thupi penpen mi khempeuh ii leibat ahihi. Tua hi-a, bang hun-a piang, bang hun-a si ding cih theilo ihih manin ah I nuntakna hun manpha sungah tun nuam ka sak lai ka hat lai-in hih sem ning, ka hat nawnloh ciang Pasian zong ning ci-in khuak thu ngaihsutna (rational thinking) leh logic tawh a hiding a bat hangin a taktakin ah tuni a suak naupang den mah ciangin si thei a, piteek mahmah icih zong dammawhin gim isak mahmah zong sawtpi nungta lai thei hi. I nuntakna ah bang hun ciang si ding cih theilo ihih manin Pasian iphawk ding a thupi ahihna thu a masa in gen nuam hang. Thu thum ensuk ni:\n1. Pasian zon ding Hun hoih pen\nGupkhiatna thu gen te’n ‘Tuni gupna ni hi’ ci uhhi. Tua mah bangin Pasian a zong te adingin tuni Pasian zon ding hun hoih pen hi. Na hoih sepding leh na pha sep ding zong tuni mah hun hoih pen hi. Zing ciang ahih keileh ka tua cih zawk deuh ciang, mi tampi in ci thei uhhi. Ahi zong tua hun hong tung leh ka tua cih ciang ci to lai thei hi. Gentehna in, mihau khat in ‘Inn ka neih zawh ciang’, ci-in ngimna khat nei-in tua a neih khit ciang bang ci to lai hiam cihleh company lian ka neih ciang, cih bangin na hoih sep ding a geel toto tampi om hi.\nTua manin Topa Jesuh in mihau tangval pa thu a genna ah, ‘ka neih sateng khol nading ansal lianpi ka lam ding a, nuamtakin ka tawlnga ding hi’ a cihleh, a zan ciangin Pasian in, ‘Mi haipa aw, na nuntakna tuzanin kong laksak ding hi’ ci hi. Tua hi-a tuni I kiginna pen bang tan ah kiging ihi hiam? Tomvei sung leitung nuntakna ah ikiging kha hiam? A taktakin Pasian in leitung silehsa nei ihih hangin tawntung adingin hong bawl ahihi. Tua hi-a tawntung nuntakna imat khak, I letkhak keileh inuntakna ah kum 70, 80 khawng ding ciang bek kingaihsunin kinungta thei hi. Pawl khatte in ka dam ka hat lai, ka neih lai-in ka ut bangbangin om ning ci ziau thei hi.\nI ut huna kisi zong hi tuanlo hi. A hunhoih pen icih pen tuni mah hi. Matthai 6:33 ah Pasian gam leh ama dikna zong masa un, na zon uhleh tua nate hong kipia thuah ding hi. I masak ding pen Pasian’ gam leh ama dikna ahihi. Na cidam ciang Pasian gam leh a dikna zong un cilo hi. Buaih na ngah ciang zong cilo hi. Na vai a lem, na lungnop hun ciang zong cilo hi. Tu mahmahin Pasian gam leh a dikna na zong un a ci nuam ahihi. En I gelna ah ka tua cih zawk teh ci-in hun khinkhinin theihloh kalin inuntaknate hun tampi bei-in sihna in zong hong pha thei hi.\nPasian zon ding hun pen damlo na kisak leh zong tua kawmkal mah ah zon ding hi-a, buaina tampi in hong nawk na cih leh zong tua kawmkal mah ah Pasian zon ding ahihi. Na hun nang khut sungah omlo ahih manin, mihing leh papo a kici, pakpalh banga vul ziau thei, a diakin khangno hun pakpalh banga hoih pen Pasian in iplah mahmah hi. Na hunte khin nawn kei in. Pasian ading na nuntak sawmna, na khensat sawmnate khin nawn kei in.\n2. Na hun manpha pen Pasian in deih\nMihingte’n ipumpi pen ei’ zat hi-a ei’ neih hilo hi. Tua bang mahin I nuntakna zong izat hibek-a I neih hilo hi. Job in bang ci hiam cihleh, ka pianin bangmah lo tawh ka pianga ka sih ciangin zong bangmah lo tawh a ciah ding ka hi, na ci hi. Tua banah bangmah uk theih, kham theih neiloin, Topa ka nuntakna hong tua cihsak laibek ve, cih ciang nangawn a kham zolo ihihi. I nuntakna ah hun pen manpha mahmah ahih manin hun zatsiam ding thupi hi. Lai Siangtho in Na hoih lai, a zekai ma, haksatna hong tunma … nuamsa kei sing na cihma in, hong bawlpa phawk in.\nHong bawl Pasian ki-um napi ama hong piak hun sungah ama deih banga ikalsuan ding kidong kha lo ahih manin ihun tampi, inuntakna a manpha tampi leitung tawh a bei khawm om thei hi. Cialpi thugenna ah bang om hiam cihleh, mi kikhel a piangthakte in ‘Topa tu-in nang kiang hong zuan ing. Khangham pawl khat in bang hang ka khangno lai-in nang’ kiang hong zuan khalo ka hiam? ci a kisik mi tampi om hi. Hih te in na a sak pen a meel hoih laiteng, a manphat laiteng leitung nopsakna ah zang kha in Pasian deihloh tam na zangh khin kha lua in na sa lua in Topa nong sang zo lai diam ci uh hi.\nHihte’ gen in tu-in ko kum tam khin ka sianthona, ka hoihna zong om nawnlo ci hi. Khangno na hih lai leh na hoih lai, na siantho lai Pasian in nang hong deih ahih lam phawk in hong ci hi. Mi tampi in a kum a tam khit ciang zekai kisa-in na sa mahmahin Pasian kiangah a zuat kik ding zong kisuang takphial hon khat om hi. I hunhoih lai, I paal lun lai mahin I iplahhuai lai, ipil/siam lai mah Pasian in a deih pen ahihi. Bang hang cihleh Pasian in Jesuh adingin a thak sinsen, a hoihlai bek na zangh hi: Jesuh mi bangin hong pian ding ciangin nungak siangtho Mary ii gilsung hong zang hi. Mary in kingaih pih a nei kawmkal ah hibang a Topa’ nang deih bangin kei tungah hong piang hen a cingam ding tuhun ciang baih lo ding hi.\nTua khitteh Jesuh Jerusalem khua ah gualzo in hong lut ding lai-in a kisin nailo lapi’ ta lano tuangin hong lut hi. A zualsa la zong tampi om kha ding hi, a hizongin kuama tuan nailoh lano tung hong tuang hi. Jesuh a sih khit a luang a kivui ding ciangin kuama zat nailo Joseph ii han ah hong kisial leuleu hi. Hih thute iet ciang Topa Jesuh in a thak sitset, a kizangh nailo, paubanna a neilo van leh mihing hong zangh hiam cih hong phawksak hi. I siat khit ciang Pasian kiang kisikin izuat ciang Pasian ana heh loh hang a siang sitset, a paubang lo mah Pasian in a deih hi tah maw cih kimu hi. Pasian in eite hong sapna pen nang na hoihna kei adingin nong ci ngam diam? a ci ahihi.\nHun khat ingak laitak thusia in hong lapkha leh baih lo ding ahih manin a hoihlai nuntakna mah Pasian piak ding thupi leh a deih ahihi. Thuciam lui ah Joseph pen khangno lai kum 17 guala a sanggamte’n sala a zuak ahihi. Ze-etna leh haksatna tampi thuakin tawntung Pasian pen na len kha ahih manin a kiim a pama a zol mawhnate na nial-in thong nangawn kiatlawh a Egypt gam ah kumpi nihna dong a tunna pen a siangtho nuntakna hang mah ahihi. Tua mah bangin Daniel te lawmta zong a duhhuai kumpi sabuai a anlimte nek ding nial-in Pasian tawh a nuntak manun a lamdang pilna Pasian in na pia hi.\nThusim a theih nadingun anlimte nial-in anteh tui bek ne-a sianthona tawh mipilpente’ tungah mipilin na kisuangsawn hi. Tua hi-a na hoih leh a thupite pen manh piak kul hi. Manh pialo pi-in a hau khat pen manh a kinget ciang thong a kiat kul hi. Thong kiat zong manh piakna khat mah hi. Manh nung piakte sangin manh a mapiakte mah in thuak nop sazaw uh hi. Joseph leh Danielte’ nuntakna ah kimu thei-a, manh piak ding pen amau teel na hi zaw hi. Pasian in khangnote tung kei adingin gualnopnate na nialzo diam hong ci nuam ahihi. I hunhoih, hunzekai ahih ma, hunlap ahih laitak mah in Pasian in ihoihpen na mah a deih ahih lam a gen nuam ihihi.\n3. Khangno leh Kiimlepam\nI kiimlehpam ah a nuam mahmah ding tawh a kibang tampi mah om hi. Ahih hangin a sinkhinte in nuam hi na cikhin tuanlo uhhi. Leitunga pilpen leh a haupen Solomon in bang ci hiam cihleh ‘Na khempeuh a mawknapi’ na ci hi. Leitung pilna leh hauhna ah a demzo a omlopa in na tuamtuamte a sin khit ciangin hibang a ci na hihi. I kiimlepam ah hong zol tampi, a deihhuai tampi om a, a mawknapi khawng a lunggulh kha ihih ding pen a kiphawksak nuam ihi. A manpha tampi om mah a, a hizongin khentel haksa hi. Pasian tawh I kizopna a sian masiah koi ne ding, koi zangh ding, koi ah pai ding cih pen khentat haksa mahmah thei hi.\nA hang pen ilawm igual in zong hong zol, facebook khawng ah khat in a paina mun nopci hong suaksak leh kei zong tua sanga nopci zaw ah pai leng cih kidem nopna om thei pah hi. Ei lunggulh simsim pawl khat pen a sinkhin Solomon in ‘a mawkna’ na cihi. Solomon hun lai in ngun leh sumngo bang thu in kisimlo ci hi. Tu hun ciang kimawlna ah a khatna pen khamlim kipia, a nihna ngun lim kipia, a thumna sumngo cih bangin kipia a, mikim ngah zawh hilo lai-a, tua ngah zawh nadingin sidekin hanciam uh hi.\nMailam hunah khangno ihih hangin a nuamsa dingin zong kiging dinga, haksatna a thuak dingin zong kiginkholh huai hi. Cidam dinga zong kigingkhol-in, cidamlo thei dingin zong kiginkholh kul hi. A hau dingin zong kilamen-in kizawng thei kik cih tawh zong kidop ding kiginkholhhuai hi. A langlekin ngaihsun bekin hau ding kimlai zawng vat leh mi pawlkhat in pua zolo-in sinuam zawin ei leh ei kithahna (suicide) piang thei hi. Pasian tawh a nungtate in bel pua zo sam napi Pasian tawh a tonthei nailo tadingin lungkhamhuai veve hi.\nLa phuakpa in zong ‘Haksatna omlo hilo-a haksatna kizo thei’ na ci hi. I ngim itupna lawhcin lahna khat a om ciang mundang pailo-in Pasian kiang zuat ding thupi hi. Topa Jesuh in mipite vantung thugilte ahilh leh telzo mello-in tampi in ciahsan uhhi. Tua ciangin Jesuh in a nungzuite’ kiangah note zong na ciah nuam uh hiam? a cih leh Peter in, ‘Topa aw nang kiangpan ciah le ung kua kiang zuan ding kei vuam? Nangmah in nuntak tawntungna thu na nei hi’ na ci hi. Na lamet bangin Pasian in hong sep loh ciangin, leh an na tan ciangin na tanzahin Pasian in hong piakkei leh I phawk ding ah I nget khempeuh Pasian in hong pia hilo a, a ma deihna tawh a kituak leh ama minthanna ding ahih ciangin hong pia ahihi.\nJesuh in manh piakna tawh kisai James leh John’ nu kiangah a genna ah a vei leh a tak a tuding tawh kisai-in manh na piak ding uh tel kei uhteh na ci hi. Tua banah nungzui suahna ding a genna ah, mi khat peuh in ama silehsa deihna nial-in a singlamteh pua-in ka nung hong zui hen na ci-a, manh piak ding ahihna gen cian hi.\nKiim lepam ah Pasian upna/uplohna\nUpna tawh kisai nam tampi om hi: 1) Pasian upna, 2) Pasian uplohna (atheist) hihte pen Pasian om kei a cite ahihi. 3. Pasian uplahna (agnostic)- A vaang lian Pasian pen leitung mimawhte tawh kizom thei lo ding cih upna hi. 4) nuntakna nei khat peuh upna (animism)- Indiate bang leitung pilna khuak lam ah pilna saang mahmah napi zusa bia peuh, lim bia peuh tam mahmah uhhi. 5) milimbiakna (paganism) cih bangin nam tampi om hi. India pen Hindu biakna ahih mah bangin leitungah pasian lim a hau pen gam hi uha, pasian million 300 val nei kici hi. Pasian hong bawl a hih lam tel taktak kei lehang pil mahmah in PhD ingah phial zongin milim cihte mah a kibia thei ding na hihi.\nAgnostic upna cih pen leitungah mi a tampen hikha ding hi. Pasian omkei a ci hilo napi in a um ngamlote ahihi. Khuak ngaihsutna tawh tam pai lua ahih manin Pasian a um zolo te ahihi. Mi minthangte sungah zong na tam mahmah hi. Gentehna in, gual suk lehang, Charles Darwin (Evolution), mihau Warren Buffet, ciamnuih siam Charlie Chaplain, actor Leonardo Dicarpro, Theologian Immanuel Kant cihte ahihi. Thu dot hau in, science tawh Pasian thu a tehkakna pan a umlah ahi uhhi. Scientist Albert Einstein zong na kihel hi. A tawpna ah ka gen nop khat pen Charles Templeton ahihi. Amah pen a tungin Pasian um Canadian te hi-a, a pianthak ciangin Pasian thugen siam in minthang mahmah hi. Billy Graham sang upa zawin minthang masa zaw hi.\n10 June 2018 TBCY Khangno Hun a Hunzatna\nTua hi-a mite in Billy Graham zong Charles Templeton bangin hong minthang thei kha ding hi ci-in a lamet mahmah uh khat ahihi. Princeton Theological Seminary ah Charles Templeton sang hong kah ciangin Pasian thu tawh kisai dotnop hong hau mahmah a, lunghianna hong nei hi. A ma tungtawnin mi tampi kikhel hi napi 1957 ciangin kei Agnostics hi ing ci-in taangko khia hi. College kah khangno tadingin a ngaihsuthuai thu om hi. Judson na ngawn a college kah lai-in Pasian umlo man hi. MIT BARS ah zong critical thinking a kitam hilh ciangin Pasian tawh kisai thu dotna tam ahih manin a upna a hoi zong mi tampi om uhhi. Upna kip zo nai taklo a omlaitak ahi university sang naupangte adingin hoihna ding sangin siatna ding piang baihzaw hi. Hih bang khangno hunsungah I letkip di ingah khak keileh huih ii mutsuk, muttohin ki-awn kawikawi thei hi.\nKhat vei Charles Templeton in Billy Graham kiangah lawm aw, I Pasian thu limtakin ka ngaihsut ciangin Lai siangtho in piansakna pen kum 7000 kiim bekin gen-a, mipilte in kum awn bangin gen ahih manin hithei kei, um zo keng, nang zong Lai Siangtho sangah hong kah in ci-in zawn hi. Tua leh Billy Graham in, lawm aw, ei ma kum 100 lom tampi lai-in ei’ sanga pilzaw mi tampi in na cikhin hi. Thu ka gen ciangin Lai Siangtho in gen hi, Pasian in ci hi, ka cih ciangin Kha Siangtho in na lianpi hong sem hi.\nLai siangtho gen piansakna pen mi’n bangbang a ci zongin Pasian kammal Lai Siangtho ken um ing, thu zong dotdot sawm keng a cih ciangin a lawmpa’n lamdang sa hi. Tua manin Charles in, ‘Billy Graham upna pen leitungah a zoding omlo a muanhuai upna hi’ na ci hi. Charles ii laibu bawl masa pen ‘Evangelism for Tomorrow’ cih hi-a, a nunung pen a laibu bawl ‘Farewell to God: My Reasons for Rejecting the Christian Faith’ ahihi. Tua hi-a, Billy Graham banga khauh mahmah upna I neih ding thupi hi. Tu kum hong sih ciangin zong American kumpi in zahtakna pia-in pahtawi na nei uhhi.\nA tawpna ah, Pasian kammal Lai Siangtho mah upding muan ding hi a ci ngam te tungah Pasian in na lamdang sem hi. Pasian izon ding pen tuhun hi-a, ei neihsa ahilo hun sungah ineihloh nuntak sung mahin, a hun hoih lai, I hoihlai pen mah Pasian adingin nuntak ding thupi hi. Up khialhna tampi a om thei kawmkal ah Pasian kammal mah ahi Lai Siangtho kammal upzawh nading, up ngam nading Topa in tha hong piak ding kisam hi. I Lai Siangtho pen sim taktak lehang a hiding mah a hia a cih huai thu pawlkhat om thei hi. A hizongin Billy Graham mah bangin Topa ka dot ding dang om kei, up ngam ding hi, ci-a I upzawh ding thupi ding hi. Bang hangin hih bang hong piang hiam cih idot leh ei adingin supna om thei a, Topa bang dingin nong bawl a hiam, bang hangin hong ci-in dongh thei lehang manpha mahmah ding hi.\nPasian pen natna satna kawmkal ah, haksatna kawmkal mah ah a muang teitei hih ding thupi hi. Pasian tapa, tanu hi ing cih ikha muan zawh loh manin kikhasia thei hi. Pasian ta hihna lungmuanna nei leng I lungneu nading thu omlo hi. A um ngiungeu zote tungah Pasian in na lamdang lianpi upzawh loh zah dongin sem thei hi. Lai Siangtho in hong piangsak pa phawk in a cih mah bangin bang dinmun koi lai ah itung ta zongin phawkhuai hi. A tawpna ah, Thuhilhna 12:13-14- Hih thute khempeuh banah gen ding thu khat bek om hi. Mihing hong kipian’sakna a thu bulpi pen in: Pasian zahtakna leh a thupiakte man’na ahi hi. A pha hita leh a sia hita leh a simthamin i hih simte nangawn i hihna khempeuh ah Pasian in thu hong khen ding hi. Revd Mang Tungg Thang (10 June 2018 TBCY Khangno Hun a Hunzatna hi) – Zomi Daily\nPrevious: Sang apna ah Lia leh Taang kizang thei tading\nNext: Taiwan in China gal nan nading in Harpoon Anti-Ship Missile galvan hoihte leisawm\nUS Florida ah naupang donlohna “Child Neglect” tawh Vung Deih Nuam kiman ~ ZD\nFlorida Everglades ah gulpi lianmahmah khat kiman in gulmat thaman $375 ngah\nRakhine buaina tawh kisai Vaihawm Committee te tungah Suu Kyi in thupia\nKuala Lumpur MRT meileng lampi bawlna ah tuahsiatna piang, mi 2 si\nTedim khuapi ah (19 Sep 2015)


url: =Thu Thun Le Ngeina « Nikonghong\nHome » Ngeina » Thu Thun Le Ngeina\nThu Thun Le Ngeina\nThiampite 23:2 Minam ngeina,\n“Constitution” Pathian Kammal sungah a omsa thu hi. Thuhilkikna 32:7 A bosa hun taangh lai thute Biology (or) Chronicle te ngaisun kik suut kik tavun ci hi. Sawltakte 17:26 sungah Pathian in minam bitphua a, a teen natu hunte, munte le ngeinate koi sak tingtengh hi ci hi.\nTua hi a minam khat in ih piang na le zui tu ngeina le thuthun a kinei tek hi a, Sizang mite zongh Pathian in minam, kampau khat ma in hong vawtte kihi a, nop thei hun, nop mawk hun le biakpiak hun ci in kikhen a, biakna le ngeina ci in ih pu ih pate in na na nei sinsen uh hi.\nTua hi a, nidang lai ih pu ih pate in doai le kau bia ahizongin, Pathian, nungzai bia ahizongin, nop hun daa hun le ni thupi le poai a vawt uh ciangin vawt thathong ngawlin, citapa/thiampupa, phuisampa tungtawn in, zui tu ngeina le thuthun na nei tiuteu hi. Nop ni daa ni, thina, nunna te le poai vawt hunte ah mihonte in amate uuk tek po in om ci bang hi ngawl a, lap ngangawn zongh nuam ta ci in, laam memeen ngawlin citate thupiak bangin ahun le a mun taw kizui in lap ngangawn thuthun (စည္းမဲ့ကမ္းမဲ့) khat taw laam bek hi. Tua thuthun paltan te sia doaiphit ahibale ngeina palsat in kingaisun a, ciina thei, kithi thei ci za dongin um in kuama in ngeina le thuthun “Constitution and Bylaw palsat ngam ngawl hi. Tabang za in upa le muanna a nei uh za khat ma in thuthun paltan ngam ngawl uh ahikom, ciidam in khansau takpi uh hi. Zui tu ngeina, thuthun ci sia minam kim in kinei tek a, Sizang mite ngeina, ih Zominam ngeina ci in kinei a, ciik thei mama hi.\nTua ahile ei khangthak te le Tapidaw hi ing, piangthak ing a kicite in doai bia hi, kau bia hi ci in ih nomu mama ih pu ih pa ngeina le thuthunte zuidan, pomdan, updan pha zo ngawlin (©p5tooo6»$) in biakina sung hikale, nop hun daa hun, poai hun, biakpiak hunte sungah ih uuk bang po in ih om tu kilawm ih sa ziam? Ih pu ih pate ii a biak doai le kau hun lai in taza ta in ciliapna le zatakna taw ngeina zui in leen thei ahile ei khang kikte ii ih biak Pathian sia, a lianzaw hi ngawl ziam? Pathian maan biak hun citak hun, thumaan hun, na theampo etkaak thei hun, Tapidaw pianthak hunsungah u le naute awng, ih pu ih pate ii zu neak, sa neak ahizong ngamtat\niuheaknate ahizongin, ettee kik thei leang a, ki puapha thei leang cina taw ahizongin, minam thupi khat a ih pian ciang, ngeina ci in zui tu, “Constitution and Bylaw” cite sia biakna sang hikale kipawlna khat papo ah ih nei ngei thuthun ahi\_bangma in ih Sizang ngeina sungah a thupibel khat ahi nop hun, daa hun, thi ni, nop ni a, ih pu ih pate ii zui ngeina le thuthunte ih tel a, ih ettee kik thei natu ci in hi SCC Annual Magazine sungah Mithi maina, Mithi nginna le Mithi vuina ci in, keima ii heak ban, tel ban ciaciang bek hi ngawlin, ih pu ih pa ngeina sungah ngeina len ngei, hong nusia sa pute pate dok vateak, lai taw ka teptee thei sun teng khangthakte in ih tel kul a hina taw2011 kum SCC annual Magazine sungah kong suasak ahi hi.\nMinam dangte ii taangthu (History) bangzata in he phial, tel phial tu hi ka leang, eima Sizang ngeina, thuthun, paidan, taanghthu te ih tel bale minamdangte simmawk, zawnsak in ih om tu hi. (Deut 32:7) na thu ngaisun kawmin ih ngeina paizia kan tek tawng.\nCita Palap. a kizakdan le a kizakna mun\nMithi mai, Mithi vui le Sano aih hun, Palap laam tu in a kipat ciang, innkaa tung leitual nguamung zaang a saksang ah “suumh” kot thum kot phot hi. Tua suumh kot thum kot in a laam zawkciang “liam” uh hi. Mithi mai ahile bitha nuam thaam mung sia kantan in paiphei suakin laam thei ngawl hi. Mithi vui ahile inn sungsang “zu bealpi” ngakna mun kantan in, paisuak in laam thei ngawl hi. Zu bealpi ngakna pan in khuang sat hamtang hi. Sano aih hun ciang leteau in leitual nguamung khuam ii inn sungsang kantan in pai thei ngawl hi.\nMithi mai ciangin thaam mung nuai ah innteak zaangpi, zaangh khat ij zu, “Zaangh leih zubeal khat” kiluup hi. Tua bealpi zu ngakna mun kantan in kilaam thei ngawl hi. Hi bangin suumh kot thum pai a lap zawkciang a liam sia a kipatna pan liam a, a mai a pai tuak, a nung leelam in pai tuak, nungkiin kikin a kipatna nii vei, mai a thetna nii vei veve zawkciang in a thum veina a cin ciang, kot pai kik leleau in, kong sangah nii vei, innsung sangah nii vei, a thum veina a cin ciang vakhu tawn in tawn vekeu hi. Vakhu tawn ci ciang kal khakhat veu in suan a, kilawn kawm vazeu hi. A vakhu tawn vakeu bek sia ngangawn zongh, lamtak sanga meipum (sial, loai, khui) ci bang khawngte a ngo zona mun ahile sali veina in kiheak a, thum vei dong tawnin tua zawkciang, kilum heak in, a nii vei zawkciang palap a lap man hi. “A lum sui” sia nga vei sui hi. Sali vei sui thei ngawl hi. Banghangziam cile vok po, keal po ngo zo bek ahihang hi.\nPalap vakhu tawn, a tawn ciangin ahibale a kalsuan ciangin a veisang peang suan masa phot a, thum vei a sii dong, thum vei a sii zawkciang kilumheak a, a ziatsang ah suan hi. Nii vei dong a man zawkciang, a tawpna ah khuang kivil in, a la sa kik a, a la a sat natu mun dongin laam hi. Lasakna tu mun ciangin sano aih le mithi vui ahile kong sang zubealpi ngakna hui panin la kisat hi. Mithi mai ahile innsung sang thaam mung nuai panin la kisat hi. “Huizaa, Hii, Huizaa hii hii Huih” ci in la sat in tawlnga hi.\n“Lappi denna” la ngui thum teng sia hi bang danin laam hi.\nVakhu tawn ciangin veisang a suan masak sali vei zawkciang, a ziat sangah tawm kiheakin suan kik a, thum vei dong kiheak hi. Thum vei a cin ciang kilumheak a, ziatsang ah suan sali veina ciangin vei sangah kiheak a nii veina dong suan hi. Tasia a man zawkciang in “Khuangvil” a, a la sak kik hi. Lamtak sangaw sia vok le keal khawng bek a ngo zo a, a kitung zo ngawl ahile a laamte in a kalsuan nga vei bek masuan thei hi. Mithi sung ahile “Aksa baak” hun ciangin vakhu tawn lap sia om nawn ngawl hi.\nNgalthiang aih le Sapi aih ciangin, Cita Palap lapdan:\nPalap lap dan papo a vekpi in kibang siat hi. Ahizong Ngalthiang aih le Sapi aih sia Palap lap ciangin innkaa tungah Lappi a den tu ciangin zubeal lap zu ci in Zubeal thum luup hi. A lap ciangin a laam kotna ah tua zubeal thum teng sungsuam in laam hi. A lappi den ciangin kong sang khak sia le inn sungsang khak bel sia taw a kilaklaw tengah lappi deang hi. Lappi den tawpna sia kong sang lap zu luupna ah la kisat in lap kikhia hi. La a thipna sa in kitawlnga hi.\nBang mun tengah palap kizangh a om thei ziam cile “Taangh Ngeina” tatak a len bangkuate bek ah om thei hi.’\nBiakna ngeina tatak a, a omna mun teng bek ma ah kizangh thei bek hi. Tua mun ah bang hun tengin kizangh thei ziam ci le:-\n1. Sano aih ciang\n2. Ngalthiang aih ciang\n3. Sapi aih ciang\n4. Mithi mai ciang\n5. Mithi ngin ciang\n6. Mithi vui ciang\nci bang hun teng ah kizangh hi. Hi sia hun lai in biakna le ngeina in kinei khawm hi,\nBiakna le Ngeina vawt Palap daak tum hun teng:\nPalap lap hun ciangin daakbu sia a laamte a kot pai kot thum a lap, a pai zawkciang daakpi tum pheang hi. Tua a lap po ciangin daakpi tum, daaklep kipan paih hi. Lappi denna ngui thum sung teng, ngai aihna mun ahile lappi den ngui thum le la thipna teng sak taw kizom in daakpi tum in sa sak hi. Lap lakaih sak man dongin daak tum top hi. A thipna a sak dong tum hi. Tuateng a man zawkciang, inn sungah koi zii hi.\nMithina mun ah daakpi tumdan:\nMithi vui tu ciangin thi innkaa daw nitak panin zingsang rtgal la tawp dongin daak kitum suak hi. Mithi pusua tu ciangin “buubeng la” sak taw kipan vaciat in, Tonko, Hang suan, Tongkim, Khua mi la pan kipan, Baibek la, Hangbal la dong daakpi veu kitum in, la kisa hi. Nitak sanolh hun, suankal dongin daak kitum tan paih hi. Inn sungah “sungmaii” ahizong “vui” ahizongin la sak patna le, inn tarn la sak lai tengin daakpi veu kitum hi.\nMithi maii hun ciangin a kimaii ni zingsang mithi pusua tu ciang buubeng la a pat sia, a kitum phitbek ma ahi hi. A thudangte mithi maii thu sungah hong kihel pheang tu hi. Mithi maii nitakin inn sung panin inn tarn la kisa a, a daak tum sia a zing nitak sang a tawp tu ciang dongin tum hi. Daakpi tum kik ngawlin kitawp thathong thei ngawl hi.\nPalap ciang kiminhlaw sia, mithi maii, mithi vui, ngalthiang aih, sapi aih, sano aih ciang ahizong, suumh kot thum veu pai in a lap zawkciang, “Liam” hi. Tabangin a liam sim veu in kiminhlaw tiuteu hi. Akiminlawna sia a tatuam om hi. Mithi minhlaw dan a tuam, ngai aih minhlaw dan a tuam, sapi aih ciang minhlaw dan a tuam ahi hi.\nSano aih ciang, Daak tum hun\nSano aih ciangin Mual panin khat vei kitum a, “Khuamui Zawlphai pui hausa la” sa in lappi den ciangin innthet dong daakpi kitum sak hi.\nSanolh ciangin daakpi kitum hi. Mual pan cia in inn thet ciangin Lappi den ngui thum sung teng daak kitum hi. Nitak lap lakai ciangin kitum hi.\nInn sungah inntam lasak kipat ciangin kitum hi. A maii nitak ahizong, a vui nitak ahizong sung tum ciangin kitum hi.\nSaaibe ih ci sia “ngua” a kivawt tawm ahi hi. Tua saaibe sia a vawt ciangin “meipum” lamsang khui, sial, loai, siphu cite pawl a ngo zo ahile a mung, mung sali in zen hi. A naangpheak meak sia (9) dongin sato hi. Kipheak sak bikbek hi. Tua saaibe tung ahibale a sungah zuhaiphei khat koi hi. Tua haiphei sungah sapi baak hun pan kipanin aksa baak dongin zu tui topha kinei hi. Mithi pa, mithi nu a phii a piak zu taatsa tui teng topna in kinei hi.\nHeaktu: SCC Annual Magazine 2011 pan\nBy thawngno in Ngeina on December 19, 2011 .\n← 2011 SEA Games le Kawl Ngam Bawlung\tNaypidaw Vanleang Len Thak Hong →